Panatinaikos okončao niz Barselone, Micov ubacio 22 poena Baskoniji, pobjeda CSKA – BiGportal.ba\nPanatinaikos okončao niz Barselone, Micov ubacio 22 poena Baskoniji, pobjeda CSKA\nPAO – Barselona 76:70\nMilano – Baskonija 93:90\nCSKA – Žalgiris 99:97 ppUtorak:\nFener – Darušafaka 100:79\nBajern – Olimpijakos 62:72\nPAO je u jednom od evroligaških klasika savladao Barselonu 76:70.\nDomaćina je predvodio Dešon Tomas sa 14 poena, a najbolje ga je pratio Stefon Lazme sa 11 uz šest skokova.\nNajefikasniji kod Katalonaca bio je Kajl Kjurik sa 17 poea, 15 je ubacio Kevin Serafan, a 12 Tomas Ertel.\nPAO je prekinuo niz Barse od pet pobeda u takmičenju i izjednačio se sa Špancima sa skorom 5-3.\nDomaćina je predvodio Vladimir Micov sa 22 poena, a odlično ga je pratio Majk Džejms sa 20 uz osam asistencija.\nMeđutim, tako nisu mislili “Armejci” koji su se na volšeban način vratili u finišu – Vil Klajburn i Kori Higins su otopili prednost, Serhio Rodriges je doneo egal sa pet vezanih poena u završnici, pre nego što je Klajburn promašio za trijumf i otišlo se u produžetak.


Edge – Sledeća velika stvar u IT infrastrukturi | PC Press\nEdge – Sledeća velika stvar u IT infrastrukturi\n15. novembar 2019. 30. oktobar 2019. PC Press\nViše nije pitanje da li EDGE computing dolazi ili ne, pitanje je samo šta će nam sve novo omogućiti i kako ga implementirati. Zahvaljujući više puta dokazanom vizionarstvu Vesimpex-ovog partnera RITTAL‑a, za ljude u Vesimpex‑u već godinama unazad nije pitanje ni kako izgraditi neophodnu IT infrastrukturu koja će nam omogućiti EDGE.\nU poslednjih par godina, proces digitalizacije generiše velike količine podataka koje je potrebno prikupiti, obraditi, uskladištiti i omogućiti da budu dostupni u svakom trenutku. Tehnologije poput interneta stvari (IoT), pametnih gradova, industrije 4.0, komunikacije autonomnih vozila, veštačke inteligencije i raznih drugih usluga koje će se tek pojaviti, zahtevaju obradu podataka u realnom vremenu i izuzetno malu latenciju. Samim tim, nije više prihvatljivo da se komunikacija krajnjih uređaja obavlja preko udaljenih centara za obradu podataka/data centara jer je kašnjenje signala preveliko da bi usluge funkcionisale na adekvatan način. Zbog toga je neophodno približiti obradu podataka što bliže mestu njihovog nastanka što je ključno za smanjenje latencije.\nPodaci na „ivici“\nPremeštanje informacionih sistema na samu ivicu IT infrastrukture i decentralizovana obrada podataka proizvedenih od strane uređaja, što je krucijalno za stvaranje pametnijih okruženja, naziva se EDGE computing. Ovakav razvoj tehnologija i novih usluga, zahteva drugačiji pristup prema IT infrastrukturi i uvodi nas u novu fazu u evoluciji obrade podataka i data centara. Neophodnu decentralizaciju potrebno je podržati odgovarajućom infrastrukturom koja će omogućiti izgradnju više manjih EDGE data centara i smeštanje opreme u bezbedna okruženja koja će pružiti pouzdan rad čak i kada na lokacijama ne postoje zadovoljavajući uslovi.\nIzgradnja pouzdane EDGE infrastrukture ne mora biti teška i komplikovana, već naprotiv, može biti veoma brza i jednostavna zahvaljujući rešenjima Rittal EDGE data centara. Bez obzira na uslove za smeštaj opreme, potreban nivo bezbednosti, redundantnosti, zaštite od fizičkih rizika i kapaciteta, možemo ponuditi konfiguracije prema svakoj potrebi.\nModularnosti, skalabilnosti i široki portfolio rešenja nam omogućava konfigurisanje EDGE data centra veličine od jednog manjeg reka visine par „junita“ pa do neograničenog broja serversko/mrežnih rek ormana. U bilo kojoj varijanti nije neophodna opremljenost standardnom infrastrukturom Data Centra na lokaciji jer sva rešenja mogu konfigurisati tako da pružaju neophodan prostor za smeštaj opreme, napajanje, klimatizaciju, protivpožarnu zaštitu, monitoring, zaštitu opreme i kritičnih podataka od spoljašnjih fizičkih rizika. Dodatno, kompletno rešenje se može jednostavno i brzo preseliti na novu lokaciju u slučaju potrebe.\nPametna rešenja za pametno poslovanje\nDigitalna budućnost i nova era „svega pametnog“ zahteva super brzu obradu podataka, ekstremnu zaštitu i neprekidnu dostupnost. Rittal EDGE rešenja Vam omogućavaju baš to: Velika količina podataka može biti prikupljena, obrađena i podeljena, u realnom vremenu i na bilo kojoj lokaciji.\nTagovi: data centar, Edge, Edge computing, Infrastruktura, it infrastruktura, Vesimpex\n← Kinesko tržište telefona nastavlja sa blagim padom\nBritanski Rare pravi Everwild – novu Open World avanturu →


Administrativno – finansijski radnik - Interbag trade d.o.o. - Caprisa\nBeograd, Bulevar Zorana Đinđića 69\nKompanija INTERBAG TRADE DOO je zastupnik Italijanskog brenda CARPISA, jednog od lidera u sektoru putnog programa, torbi i modnih aksesoara od 2007. godine i od tada se konstantno razvija. Naši ciljevi su: stabilnost, pozitivni finansijski rezultati, ulaganje u razvoj i strateško pozicioniranje na tržištu. Naše prodavnice nalaze se na odličnim lokacijama u Delta City Shopping Mall-u, Shopping centru Ušće, Bulevaru kralja Aleksandra 38 i 244, Ada Mall-u kao i u BIG Shopping Centru. Unapredili smo svoje poslovanje uvođenjem online platforme na sajtu www.brendo.rs\nUkoliko ste zainteresovani za rad u pozitivnom i dinamičnom okruženju, pozivamo Vas da se pridružite našem timu! Administrativno – finansijski radnik\nE-plaćanje i korespodencija sa bankama\nKorespodencija sa domaćim i ino partnerima\nKontrola i izrada dokumentacije neophodne za rad maloprodajnih objekata\nPriprema dokumentacije za prijavu zaposlenih u radni odnos\nAnalitička evidencija troškova firme,\nMinimum 3 godine radnog iskustva na istim ili sličnim poslovima, poželjno iskustvo rada na administrativno finansijskim poslovima\nPoželjno obrazovanje ekonomskog profila\nPoznavanje rada na računaru i odlično poznavanje rada u Exelu i Wordu\nZnanje engleskog jezika, pisana i usmena korespodencija\nSamo kandidati koji uđu u najuži krug će biti pozvani.


Solistički koncert soprana Ane Marković u Banskom dvoru - mojKontakt portal - Radio Televizija Kontakt\nSolistički koncert soprana Ane Marković u Banskom dvoru\nSolistički koncert soprana Ane Marković uz klavirsku pratnju Vlade Danića biće održan u ponedjeljak 28. marta u 20 časova u Koncertnoj dvorani Banskog dvora.\nKako je saopšteno iz Banskog dvora, gosti na koncertu će biti mecosopran Borjana Mikavica i bariton Aleksandar Dragojević.\nBanjalučanka Ana Marković je osnovno i srednje muzičko obrazovanje stekla u Muzičkoj školi „Vlado Milošević“, a akademsko zvanje diplomiranog muzičara – solo pjevača na Akademiji umjetnosti u Banjoj Luci u klasi primadone beogradske opere Radmile Smiljanić.\nKao solo pjevač, učestvovala je na brojnim manifestacijama – koncertnog i takmičarskog karaktera. Osvajala je specijalne, prve, druge i treće nagrade na međunarodnim i internacionalnim takmičenjima.\nNeki od njih su: „Nikola Cvejić“ (Ruma), „Lazar Jovanović“ (Beograd), „Bruna Špiler“ (Herceg Novi), „Lav Mirski“(Osijek). Od 2016.godine se usavršavala u Zagrebu, kod poznatog tenora Stojana Stojanova Gančeva – navodi se u saopštenju Banskog dvora.\nU saopštenju se takođe navodi da je ova umjetnica sarađivala sa orkestrom Akademije umjetnosti u Banjoj Luci na brojnim projektima, a učestvovala je i na mnogim kulturno-umjetničkim manifestacijama i takmičenjima kao član i solista Mješovitog hora „SPD Jedinstvo“.\nSa horom „Jedinstvo“, Akademskim horom, kao i Horom sveštenika banjalučke eparhije snimila je dva kompakt diska, na kojima se istakla kao solista. Takođe, na brojnim manifestacijama učestvuje kao samostalni umjetnik.\nNaredne sedmice uređenje Obilićeva 1 i 2: Raspored kontejnera za odlaganje kabastog otpada\nDodik: Efikasna akcija policije dokaz da u Srpskoj neće vladati bezakonje


HAKERI U BIJELJINI ukrali 200.000KM sa računa 5 privrednika :: Dešavanja u Bijeljini ::\n21. April 2021. / 10:05\nHAKERI U BIJELJINI ukrali 200.000KM sa računa 5 privrednika\nNa području Policijske uprave Bijeljina pet privrednika koji posluju sa inostranstvom prijavilo je ukupnu štetu od 200.000 KM koje su hakeri preusmjerili na račune u zemljama Afrike, Azije i bivšeg SSSR-a.\nNačelnik ove uprave Žarko Ćosić rekao je danas na konferenciji za novinare da je policija uspjela da vrati novac vlasniku samo u jednom od ovih slučajeva visokotehnološke prevare.\nPrema njegovim riječima, u ovoj komunikaciji može doći do presretanja i mijenjanja sadržaja mejlova i uputstava o plaćanju, što se dešava u posljednje vrijeme, a hakeri iz inostranstva novac prebacuju na neželjene račune račune.\n"Takva sredstva, ako se na vrijeme ne uoči izmjena o uputama plaćanja, teško se mogu povratiti i odlaze na račune u zemljama Afrike, Azije, bivšeg SSSR-a, a kao paravan za račune najčešće koriste neku od korespondentnih banaka iz Evrope, najčešće Velike Britanije", rekao je Ćosić.\nĆosić je poručio domaćim privrednicima daprije realizacije uplate ili isplate sa partnerima iz inostranstva telefonski potvrde način plaćanja iverifikuju uplatu.


Kafa ima bolji ukus ako znate da ćete nekome pomoći | Brend Magazin\nU moru raznih kafića i klubova kojih je svaki grad pun, Kafe Bar 16 iz Beograda se posebno izdvaja i zaslužuje da što više ljudi zna za njega.\nOno što ga čini posebnim je specifičan cilj zbog kog je i osnovano socijalno preduzeće. Cilj osnivanja socijalnog preduzeća, Kafe bara 16, je da se poveća zaposlenost i pruži podrška mladima u riziku od socijalnog isključivanja. Svi mladi koji su uključeni u Program podrške u zapošljavanju su mladi koji su uključeni u život i/ili rad na ulici. Trenutno su dve osobe zaposlene iz ove grupe dok je njih 10 na praksi nakon koje će moći da dobiju i zvaničan sertifikat o završenoj obuci za konobare i barmene.\nKafe bar 16 pruža priliku mladima da steknu nove veštine i dobiju mogućnost da se formalno zaposle i na taj način postanu ravnopravni članovi društva. Njihova misija je i borba protiv predrasuda i stereotipa u cilju podizanja svesti o problemima sa kojima se ova grupa mladih suočava.\nNakon što napune 16 godina, deca koja dolaze u Svratište ostaju bez mogućnosti korišćenja usluge i oslanjaju se isključivo na podršku koju pruža stručni terenski tim Svratišta. Mnogobrojni problemi sa kojima su se ranije suočavali ostaju, a jedan od najdominantnijih je otežan nastavak obrazovanja, a samim tim i pristup tržištu rada.\nPrevazilaženje ovog problema je jedan od prioriteta Centra za integraciju mladih zbog čega je i osnovano socijalno preduzeće. Centar za integraciju mladih je nevladina organizacija čiji se svi programi finansiraju projektno ili putem donacija. Kafe bar 16 je socijalno preduzeće koje je pokrenuto kao projekat, uz podršku donatora i finansira se većim delom kroz podršku donatora dok se deo izdvaja iz sopstvenih sredstava. Najveći problem predstavljaju tekući troškovi (dok traje obuka i praksa) i kasnije plate koje se zaposlenim mladima isplaćuju. Iako su finansije jedna od glavnih poteškoća u radu ovog socijalnog preduzeća, Kafe bar 16 svoj prihod pre svega ulaže u kurseve i obuke za mlade ali i ideja socijalnog preduzeća je i da pruži podršku ostalim programima koje Centar za integraciju mladih sprovodi sa decom i mladima koji žive ili rade na ulici.\nNa pitanje da će donošenje Zakona o socijalnim preduzećima uticati pozitivno na širenje ideje o ovom načinu rešavanja problema u društvu, povećati zapošljivost mladih u riziku i slično, kažu:\n“Svakako je dobro da postoji neki pravni okvir ali potrebno je usvojiti izmene koje su predložene od strane Koalicije za solidarne ekonomije i od strane predstavnika NVO koje su već pokrenule socijalna preduzeća. Postoje delovi Zakona koje je važno pre toga unaprediti i socijalno preduzetništvo posmatrati u širem smislu, da se kroz već postojeće dobre prakse i poslovne modele utiče na rešavanje socijalnih problema a ne da se problem rešava isključivo kroz radnu integraciju. Većina pionira u socijalnom preduzetništvu kod nas, u skladu sa evropskom praksom, bavi se i zapošljavanjem ali ne zanemarivši socijalnu dimenziju problema.”\nSvoj doprinos dali su i u nekoliko javnih rasprava o nacrtu Zakona, a saradnju sa SMART kolektivom i preduzećima koje oni okupljaju, posebno ističu.\nKafe Bar 16 nalazi se na adresi Cetinjska 15a u Beogradu i ako vas put nanese tuda, obavezno svratite.\nPrethodni postGlobalna akcija „Podrži.Ne kažnjavaj“ peti put u Novom Sadu\nSledeći postSocijalno preduzeće Dok Tok u modu vraća muzičke čestitke\nBrendMagazin - 12/04/2019


Novo ponižavanje "zeta" Švajnija! - Sportske.net\nNovo ponižavanje "zeta" Švajnija!\nPošto su ga izbrisali sa slike, usledila je nova zabrana!\nVerovatno znate kakva je situacija. Nemac ima ugovor do leta 2018. Murinjo ne računa na njega, ne trenira sa prvim timom, čak mu je zabranjen ulazak u svlačionicu.\nPrekomandovan je da radi sa rezervama, ispraznio je svoj ormarić, ali redovno ispunjava obaveze.\nU pozadini svega je činjenica da Švajnštajger zarađuje oko 8 miliona evra po sezoni, i da će mu Junajted za treniranje isplatiti oko 12 miliona evra, ako ostane do kraja ugovora.\nU klubu su ljuti jer nije prihvatio nijednu od ponuda, pre svih one unosne iz Turske.\nAli, srpski zet ne haje, bodri tim sa tribina, uživa u braku sa lepom Anom, kako je rekao, sigurno je da neće više igrati ni za jedan evropski klub. Mogao bi u MLS, ima vremena, nigde ne žuri.\nNo, Junajted je napravio novi korak ka pokušaju da mu zagorča život. Pre par nedelja je Voren Džojs, trener rezervne ekipe pitao da li Švajnštajger može da igra za tim koji je sastavljen od mlađih igrača.\nDobio je negativan odgovor, Nemcu su zabranili da igra i za rezervni klub.\nOvakvo ponašanje zaista ne služi na čast "Đavolima", Švajnštajger ima ugovor koji će morati da ispoštuju, a jasno je da sve ovo liči na mobing, nije jasno šta bi ugrozilo igranje Nemca u rezervnoj ekipi, tim pre što redovno ispunjava svoje obaveze i nijednog trenutka kroz medije nije ni na koji način pričao bilo šta loše o situaciji u kojoj se zatekao.


Bojanić: Neću čestitati Milu, ponosan sam na svoj rezultat - Nedeljnik\nBojanić: Neću čestitati Milu, ponosan sam na svoj rezultat\n“Nastaviću da se borim i ovo je dobra osnova za novu borbu. Uveli smo novu retoriku, Crna Gora to nije prepoznala. Nastaviću da se borim da oslobodimo Crnu Goru od Đukanovićeve diktature”\n“Crna Gora je birala kako je birala. Ja sam ponosan na svoj rezultat. Imali smo za protivnika čoveka koji je zarobio institucije i državu”, rekao je kandidat većeg dela opozicije za predsednika Crne Gore Mladen Bojanić, prenose podgoričke Vijesti.\nBojanić se obratio građanima nakon što su objavljeni prvi rezultati prema kojima je on završio na drugom mestu, iza predsednika Demokratske partije socijalista Mila Đukanovića.\n"Ja ću nastaviti da se borim i ovo je dobra osnova za novu borbu. Uveli smo novu retoriku, Crna Gora to nije prepoznala. Nastaviću da se borim da oslobodimo Crnu Goru od Đukanovićeve diktature", rekao je Bojanić.\nBojanić je rekao i da neće čestitati Đukanoviću pobedu na izborima. Dodao je da u ovom trenutku nema rezultate izbora i da neće govoriti o tome.\nDemokratska partija socijalista je proglasila pobedu Mila Đukanovića na izborima.


(Ne)bezbedna dečija auto sedišta - Roditelj Portal\nHome Vesti (Ne)bezbedna dečija auto sedišta\nFoto: Centar za promociju bezbednosti saobraćaja\nNa juče održanoj akciji provere ispravnosti dečijih auto sedišta, koji je sproveo Centar za promociju bezbednosti i saobraćaja, utvrđeno je da oko 81 odsto roditelja u Novom Sadu ne koristi dečija auto sedišta pravilno.\nU akciji je pregledano 27 vozila, a pokazalo se da većina roditelja ne postavlja decu u automobile čvrtsto pričvršćene za sedište, ali i da sama sedišta nisu pravilno postavljena.\nPored toga, uočeno je da 15 odsto roditelja koristi sedišta koja ne odgovaraju uzrastu deteta, a dva auto sedišta su bila neispravna.\nAkcija je realizovana u okviru projekta „Bezbednost se uči pre prvih koraka – Kancelarija za dečja auto-sedišta“, koji finansira NIS, u okviru programa „Zajednici zajedno“, a koji podržavaju Grad Novi Sad i Dom zdravlja „Novi Sad“.\nRoditelji koji žele da provere da li ispravno koriste auto-sedište, a nisu stigli da to urade u toku jučerašnje akcije, mogu se javiti u Kancelariju za dečija auto-sedišta koja se nalazi u staroj zgradi DZ ZOV, ulaz broj 5 pedijatrija, svake subote od 11 do 13 časova.


Obuka sudija i policije o porodicnom nasilju – Nadlanu.com\nObuka sudija i policije o porodicnom nasilju\nObjavljeno 14. juna 2012. / 15:37:04\nBEOGRAD, 14. juna 2012. (Beta) – Sudije i tužioci u Srbiji ubuduće će se obučavati za postupanje u slučajevima nasilja u porodici, a isto se očekuje i na Policijskoj akademiji, najavila je u sredu državna sekretarka u Ministarstvu rada i socijalne politike Snežana Lakićević.\nLakićević je na tribini posvećenoj borbi protiv nasilja nad ženama rekla da nastavni program na Pravosudnoj akademiji predvidja edukaciju tužilaca i sudija o tome kako treba postupati u slučajevima porodičnog nasilja. Napravljen je priručnik za predmet žene i bezbednost, koji bi na Policijskoj akademiji trebalo da bude uveden nakon procesa akreditacije u oktobru.\nOna je izrazila nadu da će edukacija o borbi protiv nasilja u porodici postati sastavni deo celokupnog obrazovnog sistema u Srbiji.\n„Mnogo toga smo uradili u borbi protiv nasilja nad ženama, ali još dosta toga tek treba da se uradi“, kazala je državni sekretar.\nOna je istakla da su u čak 50 do 70 odsto slučajeva porodičnog nasilja žrtve i deca, a ne samo žene. Lakićević je iznela i podatke prema kojima čak 73 odsto muškaraca koji su bili žrtve porodičnog nasilja postaju nasilnici, 60 odsto onih koji su svedoci nasilja takodje čine nasilje, dok 50 odsto decojčica koje su svedočile nasilju kasnije u životu pristaju na ulogu žrtve.\nAmbasador Norveške u Srbiji Nils Ragnar Kamsvog odao je priznanje Srbiji na svemu učinjenom u borbi protiv nasilja nad ženama, ali je i poručio da u toj oblasti ima još posla. „Potrebno je učiniti dodatne napore u oblasti pravne, socijalne i zdrasvtvene zaštite žrtava nasilja u porodici“, kazao je Kamsvog.\nGusan upucan sedam puta nazvan Fifti Sent !


Govoreći o podršci Evropske unije u stvaranju novih radnih mjesat i boljih uslova za život za građane Bosne i Hercegovine, ambasador Wigemark naglasio je vezu između ekonomskog razvoja i političke stabilnosti.\n“Evropska unija kontinuirano podržava ekonomski razvoj i zapošljavanje u Bosni i Hercegovini kako bi doprinijela podizanju životnog standarda i blagostanja svih njenih građana i projekat lokalnih partnerstava za zapošljavanje je dio te podrške. Aktivnosti koje će se providiti u sklopu projekata kojima smo danas dodjelili grantove će također doprinijeti ostvarivanju ciljeva iz reformske agende vezanih za poboljšanje poslovnog okruženja i ekonomske konkurentnosti. Te aktivnosti se fokusiraju na razvoj poljoprivrede, predadu metala, drveta, tekstila i kože, cjeloživotno učenje i razvoj poduzetništva, informacione tehnologije i turizam. Kako su svi ovi sektori usmjereni ka izvozu, te su u usponu, oni mogu predstavljati veliki potencijal za budući ekonomski razvoj i posljedično povećanje zapošljavanja,“ rekao je ambasador Wigemark.\n“Koncept lokalnih partnerstava za zapošljavanje kao uspješno rješenje se u Evropskoj uniji počeo provoditi još 1997. Njegova primijena u Bosni i Hercegovini će pomoći lokalnim akterima da efektivno koriste lokalne resurse, vode lokalno zapošljavanje i da osiguraju da se što većem broju ljudi osigura pristup dostojanstvenim poslovima i uslovima za rad. Održiva lokalna partnerstva su od ključne važnosti za postizanje visoke zapošljivosti i zapošljavanje i 15 partnerstava koja mi sada podržavamo će moći nastaviti svoje aktivnosti i nakon okončanja ovog projekta,“ rekao je Antonio Graziosi, direktor ILO tima za dostojanstven rad i ureda za Centralnu i Istočnu Evropu lociranog u Budimpešti.


Prеdsеdnik Nikolić sa jеdnim od najvеćih svеtskih stručnjaka i inovatora u oblasti onkologijе i onkološkе hirurgijе | Predsednik Republike Srbije\nSastanak sa gеnеralnim sеkrеtarom Ujеdinjеnih nacija\nObraćanjе prеdsеdnika Rеpublikе Srbijе 14.12.2018.\nPrеdsеdnik Nikolić sa jеdnim od najvеćih svеtskih stručnjaka i inovatora u oblasti onkologijе i onkološkе hirurgijе\nPrеdsеdnik Rеpublikе Tomislav Nikolić razgovarao jе sa jеdnim od najvеćih svеtskih stručnjaka i inovatora u oblasti onkologijе i onkološkе hirurgijе, profеsorom dr Mihailom Hanеvičеm, koji boravi u posеti Institutu za onkologiju i radiologiju Srbijе i Mеdicinskom fakultеtu Univеrzitеta u Bеogradu.\nPrеdsеdnik Nikolić sе zahvalio profеsoru Hanеviču na posеti i sprеmnosti da svojim bogatim znanjеm i iskustvom doprinеsе razvoju i naprеtku srpskе naukе. On jе naglasio da jе porast broja obolеlih od karcinoma zabrinjavajući i da jе pomoć uglеdnih stručnjaka dragocеna. Profеsor Hanеvič sе zahvalio prеdsеdniku Rеpublikе na prilici da svoja bogata iskustva prеnеsе kolеgama iz svih onkoloških cеntara u Srbiji i da uspostavi stalnu komunikaciju izmеđu srpskih i ruskih lеkara posvеćеnih borbi protiv karcinoma koji, kako jе primеtio prеdsеdnik Nikolić, i u Srbiji i u svеtu poprima razmеrе еpidеmijе.\nPorеd značajnog ulaganja u mеdicinsku oprеmu, najvažniji sеgmеnt jеstе i stalno usavršavanjе mеdicinskog osoblja zbog čеga jе prеdsеdnik Rеpublikе i posrеdovao u dolasku jеdnog od najznačajnijih svеtskih onkologa čija su prеdavanja i pokazni praktični primеri na mеdicinskim institucijama u Srbiji od nеmеrljivog značaja za usavršavanjе naših lеkara.\nSusrеtu jе prisustvao i dirеktor Instituta prof. dr Radan Džodić, koji jе izrazio sprеmnost da mеdicinskе institucijе iz Sankt Pеtеrburga i Bеograda uspostavе trajnu saradnju, razmеnjuju stručnjakе i radе na usavršavanju mladih kadrova u oblasti onkologijе.


NSinfo: Priroda na recept: Uskoro Novosadsko proleće - 3 izložbene celine, oko 200 izlagača\nPriroda na recept: Uskoro Novosadsko proleće - 3 izložbene celine, oko 200 izlagača\nOd 20. do 24. marta ove godine, održaće se 28. Novosadsko\nproleće - jedna od najvećih ekoloških, privrednih i turističkih manifestacija u našoj zemlji, koju organizuje Pokret gorana Novog Sada.\n28. "Novosadsko proleće" će imati 3 izložbene celine: izložbu cveća, sadnica i opreme za hortikulturu, izložbu meda i zdravstveno-bezbedne hrane i izložbu suvenira i proizvoda starih i umetničkih zanata, i možemo istaći da na ove tri izložbene celine imamo oko 200 izlagača.\nSama manifestacija ove godine nosi naziv "Priroda na recept". Manifestacija će biti posvećena uticaju i značaju boravka u prirodi na mentalno i fizičko zdravlje ljudi.\nŽelja i cilj je da se ove godine stručnim i naučno popularnim predavanjima i predstavljanjem civilnih organizacija koje se bave boravkom u prirodi i uticajem iste na sveopšte stanje organizma građane podstaknu da se aktivno uključe u ove aktivnosti.\nPokret gorana će organizovanjem brojnih predavanja i interaktivnih radionica tokom "Novosadskog proleća" dati doprinos približavanju ove teme svim posetiocima manifestacije.


Vreme i klimatske promene: Za katastrofalne poplave u Evropi najverovatnije su krivi ljudi : Južne vesti\nVreme i klimatske promene: Za katastrofalne poplave u Evropi najverovatnije su krivi ljudi\n11:33, 24. 8. 2021.\nObilne kiše i smrtonosne poplave u Evropi tokom jula nastale su najverovatnije zbog klimatskih promena, kažu naučnici.\nU poplavama u Nemačkoj, Belgiji i drugim delovima Evrope stradalo je najmanje 220 ljudi u gradovima i selima koja su potopljena.\nIstraživači kažu da je globalno zagrevanje izazvalo velike kiše u zapadnoj Evropi.\nPljuskovi u ovom regionu su između tri i 19 odsto intenzivniji zbog globalnog zagrevanja koje su izazvali ljudi.\nSmrtonosne poplave u Nemačkoj i Belgiji sredinom jula iznenadile su meteorologe i lokalne vlasti.\nŽivoti su odneti, a kuće, autoputevi i železničke pruge uništila je voda.\nAutomobil uništen u poplavama u Nemačkoj\nOzbiljne poplave nastale su zbog jakih padavina u dva dana koje su natopile tlo, kombinovane sa hidrološkim faktorima poput zemljišta i infrastrukture.\nKako bi se analizirao uticaj klimatskih promena poput ovih, istraživači iz grupe World Weather Attribution istraživali su jake padavine koje izazivaju poplave.\nOni su se ovime bavili jer je neke hidrološki sisteme za praćenje, koji bi mogli da daju tačnije informacije o poplavama, uništila voda.\nPodaci o padavinama pokazali su da su u područjima oko reka Ar i Erft u Nemačkoj i u Belgiji jaki pljuskovi doneli 90 mililitara kiše po metru kvadratnom u jednom danu.\nNaučnici ustanovljavaju trend pojačanih padavina u ovim malim regionima i izvode zaključke o uticaju klimatskih promene uz mnoge izazove, jer se količina padavina razlikuje iz godine u godinu.\nKako bi se uticaj povećanja temperatura zaista video, istraživači su morali da prošire analize na veći deo zapadne Evrope, odnosno i na istočnu Francusku, zapadnu Nemačku, istočnu Belgiju, Luksemburg i severnu Švajcarsku.\nPosle poplava ostalo je mnogo blata\nIstraživači su otkrili da su u ovom velikom regionu klimatske promene koje su pokrenuli ljudi povećale intezitet padavina, u jednom danu tokom leta između tri i 19 odsto.\nPovećanje temperatura takođe je izazvalo pljuskove sličnim onima koji su doneli poplave - faktor se kretao između 1,2 i devet.\nStudije koje su dale najbrže rezultate bile su one sprovedene o vrućinama i požarima koji su nedavno zahvatili Sjedinjene Američke Države i Kanadu.\nIstraživanja o jakim padavinama se mnogo teže sprovode.\n„Kombinovali smo stavove stručnjaka iz nekoliko oblasti kako bismo razumeli uticaj klimatskih promena na strašne poplave koje su se dogodile prošlog meseca i razjasnili šta možemo, a šta ne možemo da analiziramo u ovom slučaju", rekao je doktor Sjukje Filip koji se bavi istraživanjem klime na Kraljevskom holandskom meteorološkim institutu.\n„Teško je analizirati uticaj klimatskih promena na jake padavine na lokalnom nivou, ali smo uspeli da dokažemo da su emisije gasova staklene bašte u zapadnoj Evropi bile te koje su učinile da do ovih nesreća i dođe", kaže on.\nIstraživači tvrde da sa ovom trenutnom klimom, u bilo kojoj oblasti u zapadnoj Evropi, mogu da očekuju ovakve padavine koje su se desile u julu jednom u 400 godina.\nSa kontinuiranim emitovanjem gasova staklene bašte i porastom temperatura, obilne padavine u Evropi postaće sve češće.\n„Naši najsavremeniji klimatski modeli ukazuju na povećanje ekstremnih padavina u svetu koji će u budućnosti biti sve topliji", rekla je profesorka Hejli Fauler sa univerziteta u Njukaslu.\nDodaje da ove poplave jasno ukazuju kako zajednice nisu otporne na trenutne vremenske ekstreme.\n„Moramo da smanjimo emisiju štetnih gasova što pre, kako bismo poboljšali sisteme za upozorenja u hitnim slučajevima i učiniti našu infrastrukturu otpornom i kako bi smanjili žrtve i troškove", napominje Fauler.\nU studiji je učestvovalo 39 istraživača, a možete je pročitati ovde.\nPogledajte video o tome šta možemo da uradimo da bi vazduh bio čistiji


Da li Agencija za osiguranje depozita (AOD) radi u interesu tajkuna?! Mesec dana pokušavamo da dođemo do odgovora - Embargo\nIZDVOJENO NASLOVNICE Prenosimo iz štampe\n1 фебруара, 2019 admin\t0 Comments\nViše od sto svedoka tužilaštva i odbrane u protekle četiri godine prodefilovalo je sudnicom Specijalnog suda u slučaju „Agrobanka“. Čak 32 osobe sumnjiče se da su doprinele da ova državna banka bude oštećena za više od 84 miliona evra.\nDržavna banka oštećena za najmanje 84 miliona u ovoj aferi\nOdobravanje kredita firmama koje inače ne bi smele da zajme ni dinara, jer su bile već prezadužene ili nisu imale čime da garantuju za otplatu, ali i izdavanje bankarskih garancija bez osnova, urušile su ovu banku. U maju 2012. godine oduzeta joj je dozvola za rad. Gašenje ove banke i njen odlazak u stečaj pokrenuo je lavinu u kojoj su stradale banke Privredna banka Beograd, Razvojna banka Vojvodine, Univerzal banka.\nSvi depoziti Agrobanke preneti su na novoosnovanu Novu Agrobanku, koja je ubrzo i sama završila u stečaju, pa je država imovinu i svu osiguranu štednju prebacila Poštanskoj štedionici, doplativši razliku od 260,7 miliona evra da bi štedište mogle da budu isplaćene.\nPovodom informacija do kojih smo došli, poslali smo pitanja Vladimiru Šariću, predsedniku odbora direktora Agencije za osiguranje depozita (AOD), ali ni nakon mesec dana nismo dobili nikakavo odgovor od njega.\nKako saznajemo, za poverenika Nove Agrobanke u stečaju postavljen je čovek pred penziju, a u firmi radi preko šesdeset zaposlenih, iako su realno potrebe znatno manje.\nDo propadanje ovakve i sličnih banaka dolazi iz jednog prostog razloga – njeni glavni dužnici su tajkuni! Pa tako, sledom događaja, gde su u velikom broju predmeta dužnici upravo ti isti tajkuni, ne dolazi do pokušaja naplate potraživanja preko suda, odnosno nema utuženja.\nNema utuženja kako bi se naplatila potraživanja, tj., prodala imovina dužnika, koja je u vlasništvu tajkuna, ukoliko nemaju sredstava da vrate kredite. Po već “uhodanoj šemi” tajkuni (sa ogromnim dugovima prema Novoj Agrobanci u stečaju) raspolažu imovinom i istu izdaju u zakup i na taj način oštećuju banku koja je već u stečaju, a samim tim oštećuju i državu koja je najveći poverioc.\nFotoKako nezvanično saznajemo, opravdanje za nepokretanje postupka utuženja višemilionskih iznosa u eurima nalazi se tobože u visokim sudskim taksama od par stotina hiljada dinara.\nNa naše pitanje Vladimiru Šariću – predsedniku odbora direktora Agencije za osiguranje depozita, koja je inače nadležna za Novu Agrobanku u stečaju, da li su u Novoj Agrobanci u stečaju na najvažnija radna mesta za naplatu postavljeni isti oni ljudi koji su delili nenaplative kredite, odgovor nismo dobili.\nPrema našim informacija to se i desilo, odnosno, ljudi zbog čijeg su činjenja ili nečinjenja Agrobanka i Nova Agrobanka otišle u stečaj se nalaze upravo na najodgovornijim pozicijama za naplatu potraživanja.\nKako se sumnja, razlog zbog koga oni i dalje rade, pored materijalne prirode, visokih plata koje i dalje primaju je jednostavan – zaštita ličnih interesa, uništavanje dokumentacije i falsifikovanje papira, kako bi izbegli odgovornost i zaštitili druge osobe.\nDa stvar bude još gora, analize tržišnih vrednosti nepokretnosti koje su u vlasništvu Nove Agrobanke, a koje su stečene zamenom ispunjena se ne rade, kako nezvanično saznajemo, već se zadržavaju stare – nerealne i naduvane procene na bazi kojih su deljeni krediti.\nOni su zamenom ispunjenja naplaćeni, a sada se predmetne nepokretnosti ne mogu prodavati ni za deo od procenjene vrednosti. Ovakvim “nameštanjem” sa sa jedne strane štiti lični interes onih koji su kredite odobravali, a sa druge – produžava se trajanje stečaja u nedogled.\nTakođe, po našim saznanjima, postoji i otpor za prodaju nepokretnosti.\nZa Novu Agrobanku u stečaju, i finansijske organizacije u stečaju, odgovorna je Agencija za osiguranje depozita, čijem predsedniku odbora direktora, Vladimiru Šariću, smo se i obratili sa svim pitanjima gorenavedenim, kog smo takođe i pitali – da li AOD ima uopšte uvid u rad Nove Agrobanke u stečaju, ali odgovor na ovo i sva ostala pitanja nismo dobili.\nPitanja koja smo uputili Vladimniru Šariću pogledajte na priloženim slikama:\nAgencija za osiguranje depozita osnovana je Zakonom o Agenciji za osiguranje depozita dana 25.7.2005. godine i određena za univerzalnog pravnog sukcesora prethodne Agencije za osiguranje depozita, sanaciju, stečaj i likvidaciju banaka. Poslovi koje Agencija za osiguranje depozita obavlja na osnovu zakona su:\nobavezno osiguranje depozita i isplata osiguranih iznosa, u skladu sa zakonom kojim se uređuje osiguranje depozita;\nupravljanje imovinom prenetom u postupku restrukturiranja banaka i drugi poslovi u vezi s postupkom restrukturiranja banaka, u skladu sa zakonom kojim se uređuju banke;\nfunkcija stečajnog ili likvidacionog upravnika u bankama, društvima za osiguranje i davaocima lizinga, u skladu sa zakonom kojim se uređuju stečaj i likvidacija banaka i društava za osiguranje i zakonom kojim se uređuje finansijski lizing;\norganizovanje Fonda za zaštitu investitora, u skladu sa zakonom kojim se uređuje tržište kapitala;\nrealizacija postupaka prodaje akcija banaka, čiji je akcionar Republika Srbija, započetih do 12.2.2015. godine, u skladu sa zakonom i instrukcijama ministarstva nadležnog za poslove finansija;\nrealizacija postupaka prodaje društvenog kapitala u društvima za osiguranje, u skladu sa zakonom kojim se reguliše osiguranje;\nrealizacija postupaka naplate potraživanja preuzetih u ime i za račun Republike Srbije, uključujući i Autonomnu Pokrajinu Vojvodinu, započetih do 12.2.2015. godine.\nPreuzeto sa: srbijadanas.com\n← Iver ne pada daleko od klade: Zelenovićev “babo”, nije plaćao porez na stan, kao mesar prodavao “800 grama u kilo”…!?\nDok je gradonačelnikov “babo” uživao u poreskom raju – ostale dužnike ucenjivali nezakonitom odlukom zabrane registracije i otuđenja motornih vozila!? →\nMali oglasi lične prirode: Zelenoviću, kao “vrhunskom” stručnjaku, da se ne bi potucao po Birou – nudimo ti posao….\n28 јануара, 2021 admin\nŠapčani se okupili deseti put u centru grada da zahtevaju ostavku Nebojše Zelenovića\n20 маја, 2019 admin\t0\nVučić razotkrio licemerje EU?!\n23 септембра, 2021 admin


Медији: Рекордни број војних авиона над Балканом због вежбе у Грчкој - Глас Подриња\nVazdušne snage kakve nisu vidjene godinama nad Balkanom okupila je grčka vežba "Iniohos 21" koja se završava danas i u kojoj su učestvovala ratna vazduhoplovstva sedam zemalja.\nKako navodi portal Balkanska bezbednosna mreža, u vežbi od 12. do 22. aprila u Grčkoj, osim avijacije domaćina, učestvovali su i avioni Izraela, Francuske, SAD, UAE, Španije i Kipra.\n"Avijacije sedam zemalja uvežbavale su avio borbe, osvajanje prevlasti u vazdušnom prostoru, uništavanja PVO sistema na protivničkoj teritoriji, borbene operacije traganja i spasavanja, napad na površinske ciljeve, podršku mornarici i izvidjanje", navodi se.\nPortal dodaje da je to najveća vazduhoplovna vežba na Balkanu i medju najvećima u Evropi. Od 2015. ova grčka vojna vežba ima medjunarodni karakter, održava se jednom godišnje i simboliše napore Atine da osnaži veze sa saveznicima iz NATO i sa Bliskog istoka.\nU vežbi su učestvovali avioni F-15, F-16, Rafal, Miraž 2000, F-18, F-4, bespilotne letelice, avio-tankeri, helikopteri AW139, AH-64, CH-47 i druge letelice.\n"Vežba je simbol napora Grčke da ojača oružane snage i veze sa saveznicima u NATO i na Bliskom istoku u jeku tenzija sa Turskom. Odnose dve zemlje obeležili su prošlogodišnji pogranični incidenti i spor oko prava na eksploataciju nafte i gasa u Mediteranu. Atina ubrzano modernizuje oružane snage uz paket vredan preko 11 milijardi evra u narednih pet godina", dodaje se u tekstu.\nI grčki premijer Kirjakos Micotakis izjavio je na vežbi da će ta zemlja nastaviti da jača odbrambene sposobnosti i unapredjuje oružane snage, odnosno da će težiti da, u skladu sa NATO ciljevima, za odbranu odvaja dva odsto BDP-a.\nPortal podseća da je Grčka posebno intenzivirala vojnu saradnju sa SAD sa kojom ima sve veći broj vežbi, modernizuje flotu aviona F-16 a dogovorene su i investicije u razvoje zajedničke vojne infrastrukture. Sa Francuskom je, pored zajedničkih vežbi, sklopljen ugovor o nabavci 18 borbenih aviona Rafal za 2,5 milijardi evra.\n"Atina takodje razvija vojnu saradnju sa Kiprom, Izraelom, UAE i Saudijskom Arabijom. Pored zajedničkih vežbi, sa Izraelom je potpisan ugovor vredan 1,6 milijardi dolara za izgradnju centra za obuku vojnih pilota. Grčka i UAE potpisale su ugovor o spoljnopolitičkoj i odbrambenoj saradnji u novembru 2020. godine. On sadrži klauzulu o uzajamnoj pomoći u slučaju ugroženosti teritorijalnog integriteta", dodaje se u tekstu.


GOVEDARICA NAŠAO PARTNERE: 'Orbanova stranka otvara vrata SDS-u, RS treba prijatelje' | Slobodna Bosna\nRepublici Srpskoj trebaju prijatelji u Evropi, rekao je danas novinarima lider Srpske demokratske stranke Vukota Govedarica nakon sastanka sa mađarskim državnim sekretarom za evropske poslove Saboltom Tokačom.\n„Potrebno je razgovarati o budućnosti, nema otvorenih pitanja između BiH i Republike Srpske sa Mađarskom što je preduslov da možemo da gradimo mir i stabilnost a iz toga da gradimo investicije koje su potrebne i ekonomski razvoj“, naveo je Govedarica.\nOn je rekao da je sa Tokačem razgovarao i o migranstkoj krizi i da je dobio veoma dobra saznanja kako i na koji način je to mađarska Vlada pitanje rješavala.\n„BiH i Srpska imaju taj problem, s tim što u ovom momentu ne mogu odgovoriti na to pitanje kako i na koji način je to Mađarska rješavala“, kazao je Govedarica i dodao da je se veoma kasno počelo rješavati to pitanje u BiH te izrazio uvjerenje da će Vlada RS i Vlada FBiH zajedno sa Savjetom ministara BiH pronaći rješenja za migrantsku krizu.\n„FIDES baštini hrišćanske, demokratske vrijednosti, konzervativne i tradicionalne vrijednosti baš kao što baštini SDS“, rekao je Govedarica.\nMađarski državni sekretar za evropske poslove Sabolt Tokač rekao je nakon sastanka da se sa Govedaricom usaglasio da je potrebno razgoovarati o budućnosti i izrazio zadovoljstvo njegovom današnjom posjetom.\n„Za Mađarsku je ključno pitanje stabilnosti BiH i Srpske, i to je strateško pitanje za Mađarsku. Pored saradnje na poljima ekonomije, kulture i drugih za nas ključno pitanje šta će biti sa budućnošću BiH“, rekao je novinarima Tokač.\nOdgovarajući na pitanja novinara o saradnji sa SDS-om Tokač je rekao da se traži veza sa onim političkim partijama koji dijele mišljenje i stavove a baš takav je SDS.


nedelja, 08. sep 2019, 15:00\nKako nas prisluškuju\nČaslava Maksića, mastera nauka i to onih koje svojim znanjem dopiru to najtananijih skrivenih veština koje su danas na ceni, srela sam slučajno. Radeći kao rukovodilac grupe za informacionu bezbednost i interoperabilnost organa državne uprave, Časlav Maksić je i sudski veštak za informatičku forenziku.\nMorala sam da uložim dosta truda da zadobijem njegovo poverenje kao i da razgovor pred kamerama oslobodim svih malih tajni koje izgovara kako ne bi dao mogućnost ikome da uđe u sve detalje razotkrivanja onih koji neovlašćeno prisluškuju u ime bilo koga.\nObuka Časlava Maksića je posebna jer za ono što radi polaže račune samo svojoj savesti i sudu ako ga taj sud konsultuje kao veštaka i ako ga razume.\nNjegovi problemi nisu u znanju i veštinama posla kojim se bavi nego u neprepoznavanju i nesvesnosti onih koji hoće da koriste njegove podatke a nisu savladali znanja i maksimalno poverenje u stručnost veštaka.\nČaslav Maksić odgovara isključivo svojoj savesti, a sve što vidi i čuje - proveri odmah, a nakon rešenja i predaje dobijenog zadatka - sve zaboravi.\nSektor kojim se bavi napreduje iz dana u dan i zato svoje vreme provodi sa svojim učiteljem sa kojim vozi bicikl i razmenjuje sve zavrzlame i nepoznanice svog neobičnog posla\nEmisija je snimljena na lokaciji koju je Časlav Maksić sam izabrao, jer tamo gde radi, TV kamera kao ni novinari, nemaju pristup.


Sastanak sa sekretarom Svete Stolice za odnose sa državama - CorD Magazine Sastanak sa sekretarom Svete Stolice za odnose sa državama - CorD Magazine\nSekretar Svete Stolice za odnose sa državama nadbiskup Pola Ričarda Galager sastao se sa predsednikom Srbije Aleksandrom Vučićem u Beogradu.\nAleksandar Vučić je tom prilikom rekao da su odnosi Srbije i Svete Stolice zasnovani na međusobnom poštovanju i poverenju, kao i to da je naša zemlja dugoročno opredeljena da ih unapređuje.\nPredsednik Vučić je podsetio na svoju posetu Vatikanu i mudre reči pape Franciska koje je tada čuo, a koje su ga uverile u podudarnost stavova po mnogim značajnim regionalnim i međunarodnim pitanjima. Predsednik je izneo svoje poglede na situaciju u regionu.\nNadbiskup Galager je preneo da je u Vatikanu zapaženo koliko predsednik Vučić svojim izjavama i radom doprinosi miru i stabilnosti u regionu.On je takođe rekao da region ostaje prioritet za Svetu Stolicu i da su im jasni izazovi sa kojima se suočava. Dvojica sagovornika su razgovarali i o tome šta Republika Srbija može da uradi za Katoličku crkvu u našoj zemlji, posebno o procesu restitucije njene imovine.\nIzvor: predsednik.rs, Foto: Dimitrije Gol\nPol Ričard Galager


2013 August | PC Press\nvesti\tIFA 2013: Samsung najavio UHD ekran i monitor\tKompanija Samsung predstaviće UHD ekran velikog formata od 98 inča (LFD) i UHD monitor od 31,5 inča na sajmu IFA 2013, koji se održava od 6. do 11. septembra u Berlinu.\nSamsungov 98” UHD LFD ekran donosi četiri puta... Detaljnije... »\nvesti\tČarolija svetleće tačke – LED Art izložba\tU ponedeljak u 19:00, u beogradskoj galeriji “O3ONE” biće otvorena LED Art izložba Voje Antonića, pod nazivom “Čarolija svetleće tačke”. Biće izloženi mikroprocesorski uređaji, projektovani... Detaljnije... »\naktuelno\t5 velikih rizika u IT svetu\tDžinovske kompanije poput Microsofta i Applea svakodnevno rizikuju plasirajući nove proizvode, nekada uspešno, nekada i ne. Mnogi uređaji bez kojih danas ne možemo da zamislimo jednu kompjutersku prodavnicu bili su kritikovani... Detaljnije... »\nvesti\tCODE – nečujna tastatura\tUkoliko provodite dosta vremena za računarom, sigurno cenite dobru tastaturu, a CODE tastatura je proizvod koji bi vam se verovatno dopao.\nRadi se proizvodu koji je nastao u saradnji programera Džefa Etvuda i Vejmana Kvonga... Detaljnije... »\nvesti\tFlickr uvodi filtere za fotografije\tFlickr mobilne aplikacije od sada imaju mogućnost dodavanja filtera, baš kao što se to može uraditi na Instagramu i Facebooku.\nFotografije koje napravite i postavite na Flickr sada možete dodati ulepšati nekim od... Detaljnije... »\nvesti\tGalaxy S4 Zoom i u LTE verziji\tSamsung je danas najavio izlazak novog Galaxy S4 zoom LTE modela, koji će biti u prodaji širom Evrope.\nOvaj uređaj koji predstavlja hibrid telefona i fotoaparata, u LTE verziji biće dostupan na različitim mrežama,... Detaljnije... »\nvesti\tMicrosoft želi udeo u Foursquareu\tMicrosoft je u pregovorima sa kompanijom Foursquare oko potencijalne kupovine udela u ovoj firmi, saznaje agencija Rojters.\nPregovori su u poodmakloj fazi, saznaju oni, ali Foursquare razgovara... Detaljnije... »\nvesti\tEpson najavljuje novitete za LabelExpo 2013\tKompanija Epson će na ovogodišnjem sajmu LabelExpo 2013, koji se održava od 24. do 27. septembra u Briselu, predstaviti svoje novitete.\nNajavljen je SurePress L-6034VW digitalni štampač etiketa, kao i zatim svestrani... Detaljnije... »\nvesti\tNintendo 2DS – jeftina ručna konzola\tKompanija Nintendo najavila je za ovu jesen svoju novu ručnu konzolu – Nintendo 2DS.\nOna će biti dostupna od 12. oktobra po ceni od 129,99 dolara.\nPraveći ovu konzolu Nintendo je imao na umu one koji žele “pristupačnu... Detaljnije... »\nvesti\tHugo Bara napušta Google, odlazi u Xiaomi\tJedan od viših rukovodilaca kompanije Google, Hugo Bara, napušta ovu kompaniju.\nBara, koji je bio potpredsednik u sektoru za Android, odlazi u kompaniju Xiaomi, kineskog proizvođača mobilnih telefona.\nXiaomi, koji proizvodi... Detaljnije... »\nvesti\tSamsung: Imamo ambiciozne ciljeve u oblasti štampača\tDocking sistem i štampač u jednom uređaju? To je ono što će Samsung uskoro ponuditi.\nNa zvaničnom Samsung blogu najavljeni su novi uređaji iz linije štampača koji će biti prikazani premijerno sledeće... Detaljnije... »\nvesti\tLakši uvid u Twitter konverzacije\tTwitterove iOS i Android aplikacije, kao i Twitter na webu danas su osveženi novom opcijom.\nKonverzacije na Twitteru sada će biti jasno označena vertikalnom linijom koja povezuje poslednji i prvi tweet, a jednim tapom... Detaljnije... »\nvesti\tSkype napunio deset godina\tJedan od tri internacionalna poziva obavi se putem Skypea, servisa koji danas slavi desetogodišnjicu svog poslovanja.\nLansiran avgusta 2003. godine od strane petorice skandinavskih programera, Skype je 2005. godine kupljen... Detaljnije... »\naktuelno\tEricsson: Trend “više ekrana” sve zastupljeniji\tNova studija kompanije Ericsson pokazuje da se navike korisnika prilikom gledanja televizije sve više menjaju. Čak 72 posto ispitanika istaklo je da barem jednom nedeljno gleda video sadržaj na mobilnim uređajima. Njih... Detaljnije... »\nvesti\tHTC razvija sopstveni mobilni OS\tHTC radi na razvoju sopstvenog operativnog sistema za smartfone, prenosi Wall Street Journal.\nRadi se o OS-u namenjenom isključivo kineskom tržištu, tvrde izvori upoznati sa planovima kompanije.... Detaljnije... »\nvesti\tNovi Nexus 7 stigao u Evropu\tU Americi je lansiran u julu, a od danas novi Nexus 7 tablet dostupan je i u Evropi, piše Mashable.\nKorisnici u Ujedinjenom Kraljevstvu, Nemačkoj, Francuskoj, Španiji od danas mogu kupiti novu verziju Googleovog 7-inčnog... Detaljnije... »\nvesti\tSnižena cena Nexusa 4\tPoslednja generacija Guglfona, Nexus 4, od danas je jeftiniji za 25 posto.\nGoogle je odlučio da snizi cenu ovog smartfona, devet meseci nakon njegovog lansiranja.\nKao što možete videti u tweetu, snižena cena odnosi... Detaljnije... »


Delegacija bivših radnika Zastave kamiona u stečaju u ponedeljak u Ministarstvu privrede - Ekonomija - Dnevni list Danas\nPočetna » Vesti » Ekonomija » Delegacija bivših radnika Zastave kamiona u stečaju u ponedeljak u Ministarstvu privrede\nZ. Radovanović15.11.2019. 15:18\nPredstavnici oko 500 bivših radnika Zastave kamiona u stečaju, koji duže od godinu dana protestuju zahtevajući isplatu zaostalih zarada i povezivanje staža, dobili su poziv za sastanak u Minisratsvu privrede, koji će biti organizovan u ponedeljak, 18. novembra, saznaje Danas.\nKako je najavljeno, na sastanku će biti nastavljeni razgovari o načinima isplate plata koje im se duguju gotovo čitavu deceniju.\nPrema oficijelnim i definitivno utvrđenim podacima, nekadašnjim „kamiondžijama“ na ime zaostalih zarada treba da bude isplaćeno nešto više od 200 miliona dinara. Za povezivanje radnog staža nekadašnjim radnicima Kamiona, za period od 2010. do avgusta 2018., kad je poslednja grupa „kamiondžija“, uz ponuđeni socijalni program napustila fabriku, iz istečajne mase preduzeća ili iz državne kase, prema proceni Poreske uprave, treba da se izdvoji nekolikostotina miliona dinara.\nPovezivanje radnog staža bivšim radnicima Zastave kamiona nedavno je počelo, i „kamiondžijama“ se, kako doznajemo, doprinosi uplaćuju na minimalnu zaradu, kako bi veći broj njih, koji su stekli uslov za penziju, napokon mogli da se penzionišu. Bivši radnici Kamioni ne znaju pouzdano ko im uplaćuje doprinose za penzijsko-invalidsko osiguanje, ali osnovano pretpostavljaju da se taj novac obezbedjuje iz državne kase. Očekuje se da Poreska uprava Srbije naplati svoja potraživanja od Zastave kamiona u stečaju , od oko 320 miliona dinara, čime će, pojašnjavaju naši sagovornici,biti stvoreni uslovi da se radnicima Kamiona penzije obračunaju na osnovu zarada koje su imali dok su radili.\nČlan organizacionog odbora protest a bivših radnika Zastavine fabrike kamiona u stečaju Milić Micić podeća da su pregovori sa nadležnima u Ministarstvu privrede o načinima za isplatu zaostalih zarada „kamiondžijima“ počeli prošlog meseca. Predstavnici radnika insistirali su, tom prilikom, a to će, prema rečima Micića, tražiti i u ponedeljak da im se zaostale zarade isplate primenom Protokola iz 2008., koji je Vlada Srbije sa reprezentativnim sindikatima Grupe Zastava vozila potpisala uoči dolaska Fijata u Kragujeac, i kojim je predvidjena obaveza države da zbrine sve radnike te grupe do konačnog rešenja statusa Zastavinih fabrika. Na prethodnom satanku u Ministarstvu privrede dogovoreno je, napominje, da treba videti da li postoje zakonske mogućnosti za primenu Protokola koji je potpisan pre dvanaest godina. Radnici Kamiona veruju da je taj dokument i dalje pravno validan, tim pre što je dopunjavan i iznova verifikovan u dva navrata, 2012. i 2013. , kada je aneks Protokola potpisao ondašnji prvi potpredsednik Vlade Aleksandar Vučić.\nMicić ističe da će, ukoliko ni u ponedeljak ne bude definitivnog dogovora o isplati zarada koje im se duguju, bivši radnici Kamiona, koji su privremeno obustavili proteste, sigurno ponovo da izađu na ulice, o čemu su nadležni u Ministarstvu privrede već obavešteni. Istovremeno će, poručuje, da budu podnete krivične prijave koje su protiv petorice nekadašnjih rukovodilaca u Kamionima već napisane, zbog osnovane sumnje da je u raspolaganju sa novcem i imovinom te fabrike bilo, kako navodi, teških malverzacija, kojima su, tvrdi naš sagovornik, nad ležni u Ministarstvu privrede takodje obavešteni.\n– Od 2001. do 2013. godine, država je u Zastava kamione, kroz subvencije i druge oblike bespovratne finansijske podrške oporavku fabrike, uložila više 50 miliona evra, što kao diplomirani ekonomista koji je 20 godina radio u računovodstvu fabrike, pouzdano znam. Umesto oporavka i ponovnog pokretanja proizvodnje, u Kamionima je, uprkos svom uloženom novcu, u septembru prošle godine pokrent stečaj. Država je, s druge strane, Zastavi kamionima otpisala deo dugova na ime dela preuzete imovine i pogona Lakirnica i Karoserija za novoformiranu fabriku za proizvodnju vojnih vozila – Zastava TERVO. Oba ta pogona, javna je tajna, nisu u funkciji, a vojno vozilo kojim TERVO paradira pred vojnim i državnim vlastima odavno je, koliko vidim, proizvedeno u Zastavi kamionima, ponovio je i danas našem listu Milić Micić.\nPrelet vojnih aviona danas i iznad Kragujevca\nkamiondzijeMinistarstvo privredeZastava kamioniKragujevac


Aaerodrom Nikola Tesla, Aerodrom Beograd\n» Aaerodrom Nikola Tesla\nAerodrom Nikola Tesla je glavni aerodrom Srbije i Beograda. Često ga nazivaju i Kapija Srbije a još češće, prosto Aerodrom Beograd. Dugo vremena je bio poznat i pod imenom Aerodrom Surčin po mestu u kome se nalazi.\nAerodrom Nikola Tesla Beograd je matični aerodrom za mnoge avio kompanije a u prvom redu nacionalne avio kompanije Jat Airways, ztim, domaće čarter avio kompanije Aviogenex i poznate low cost avio kompanije Wizzair. Avio taksi avio kompanije Air Pink, Jat airways AVIO taxi, Pelikan Airways i Princ Avijacija takođe koriste aerodrom Nikola Tesla kao svoju matičnu bazu a što se tiče kargo avio kompanija, tu je United Internacional Airlines.\nAerodrom Beograd, kako je glasilo zvanično ime aerodroma do 2006. godine, kada je, verovatno u skladu sa trendovima imenovanja nacionalnih aerodroma po značajnim ličnostima tih nacija, poneo ime največeg srpskog naučnika Nikole Tesle. Naime, ova pojava tj trend imenovanja aerodroma po značajnim ličnostima u svetu postoji odavno (npr. Aerodrom Pariz – Šarl de Gol, Aerodrom New York John F. Kennedy) a u region je ovaj trend popularan poslednjih godina (Aerodrom Budimpešta – Franc List, Aerodrom Bukurešt – Henri Koanda, Aerodrom Skopje – Aleksandar Veliki, Aerodrom Atina – Elefterios Venizelos...).\nAerodrom se nalazi 12km zapadno od centra Beograda, u blizini mesta Surčin. Tokom sletanja na aerodrom sa istočne strane, putnici, u niskom letu, imaju veličanstven pogled na Beograd (posebno na Adu Ciganliju, novi simbol beograda „Most na Adi“ i Novi Beograd. Naročito uzbudljiv doživljaj beograda imaju turisti koji Beograd posećuju zimi, kada je pod snegom i po prvi put kada značenje imena Beograda shvataju bukvalno i doslovno.\nOsim pomenutog, aerodrom Nikola Tesla ima još četiri precizna sistema za vođenje vazduhoplova (VOR, DME). Oba prilaza poletno-sletnoj stazi opremljena su preciznom radio-navigacionom opremom ILS tipa i radarom za navođenje, kao i drugom radio-navigacionom opremom (VOR, DME i sl.) koja obezbeđuje bezbedno letenje u lošim vremenskim uslovima. "Follow me" vozilo predvodi avione do njihovih pozicija na platformi.\n„Rezervni“ aerodrom Beograd je Aerodrom Konstantin Veliki u Nišu, koji je udaljen 230 km južno od Beograda.\nKroz aerodrom je 2011. prošlo 3.124.633 putnika a statistike za 2012. godinu kažu ad mesečno aerodrom izvrši oko 4 000 aviooperacija (poletanja i sletanja) i da kroz njegove gejtove mesečno prođe više od 300 000 putnika.\nKako je nastao današnji aerodrom Nikola Tesla\nKrajem davne 1910. godine nastao je prvi Aerodrom Beograd čija pista se, verovali ili ne, nalazila na Banjici koja je bila vojno vežbalište i predgrađe ondašnjeg Beograda. Na aerodromu Banjica, koji se nalazio u blizini današnje Vojno-medicinske akademije (VMA) su letenje avionom prikazivali pioniri srpske avijacije: Simon, Maslenikov, Vidmar i Čermak.\nPočetkom 1912. godine, na aerodromu Banjica podignut je prvi drveni hangar za avione namenjen ratovanju sa Turskom. Dve godine kasnije na Banjici je stacionirana srpska aeroplanska eskadrila i balonska četa. Banjički aerodrom korišćen je i posle Prvog svetskog rata za potrebe poštanskog saobraćaja na relaciji Skoplje - Niš - Beograd - Novi Sad i Beograd - Sarajevo - Mostar.\nSledeća lokacija Beogradskog aerodroma je još neverovatnija za sadašnje uslove – Kalemegdan, Donji grad. Uzletno-sletna pista nalazila se na potezu od turskog amama (danas Planetarijum) prema ušću Save u Dunav. U novije doba taj prostor je korišćen za skokove padobranaca i letenje paraglajdera. Danas se na ovom mestu redovno održavaju aeromitinzi sportske i ultralake avijacije.\n1923. godine Aerodrom Beograd je premešten u susedni grad Pančevo (ali je to ipak bio Beogradski aerodrom). Sa ovog aerodroma je pokrenuta i prva redovna međunarodna linija Pariz - Carigrad koju je obavljala avio kompanija „Franko-Rumen“.\nAerodrom Pančevo je korišćen i za obuku pitomaca vazduhoplovne akademije ratnog vazduhoplovstva Kraljevine Jugoslavije. Nakon oslobođenja, aerodrom Pančevo je postao Vazduhoplovno-vojno učilište da bi pored njega kasnije nastala fabrika aviona UTV. Pista ovog aerodroma je travnata koristila se za probne, sportske i trenažne letove.\nSledeća lokacija beogradskog aerodroma je današnji Novi Beograd, preciznije, na livadi koja se zvala Dojno polje a to je zapravo mesto na kojem se danas nalazi poslovni park „Airport City“. Bilo je to „Međunarodno vazdušno pristanište Beograd“ Ovaj aerodrom je otvoren za saobraćaj u martu 1927. godine da bi godinu dana kasnije odavde redovan saobraćaj obavljala tadašnja nacionalna Avio kompanija Srbije Aeroput, preteča današnje nacionalne avio kompanije Jat Airwaye (ex Jugoslovenski Aerotransport).\nAerodrom je raspolagao sa četiri travnate poletno-sletne staze. 1931. godine izgrađena moderna pristanišna zgrada, a 1936. ugrađena je i oprema za sletanje pri slaboj vidljivosti.Sudbina ovog aerodroma zapečaćena je krajem II svetskog rata kada su ga minirali nemci pri povlačenju iz Beograda.\nSledeća lokacija za Aerodrom Beograd izabrana je prostoru u blizini Surčina gde se i danas nalazi aerodrom Nikola Tesla Beograd.\nAerodrom Surčin je pušten u saobraćaj 1962. godine. Imao je jednu uzletno-sletnu pistu dužine 3 000 metara, rulnu stazu dužine 3 350 metara, pristanišnu zgradu za prijem putnika, kontrolni toranj, veliku platformu za opsluživanje letelica i drugu savremenu opremu. Kasnije je izgrađena i nova zgrada za prijem putnika, proširena je platforma za prijem aviona, produžena je pista, a 1997. godine ugrađena je oprema za Kategoriju II i time omogućena upotreba aerodroma po lošijim vremenskim uslovima.\nMožemo da zaključimo da je od prvog aerodroma na Banjici do danas, aerodrom Beograd menjao i lokacije i namene i status i matične aviokompanije... Jedino što je delimično ostalo isto otada do danas je ime „Aerodrom Beograd“ kome je 2006. godine pridodato i ime Velikog srpskog pronalazača Nikole tesle. Bilo je ideja da ovaj aerodrom ponese ime jednog od značajnijih premijera srpske vlade u istoriji Zorana Đinđića.\nAerodrom Nikola Tesla danas\nAerodrom Nikola Tesla Beograd ima dva terminala koja su međusobno povezana hodnikom. Terminal 1 (T1) je bio jedini terminal na aerodromu posle otvaranje 1962. godine. Terminal je rekonstruisan tokom 1980-tih godina, kada su dodati i avio mostovi koji povezuju aerodromsku zgradu i lelicama. Manja renoviranja izvršena su 2002. godine. Terminal 1 koriste uglavnom Low cost i čarter avio kompanije. Terminal 1 ima ukupno 8 izlaza, A1-A8, restorane, prodavnice i druge prateće sadržaje.\nTerminal 2 (T2) je izgrađen tokom 1980-tih godina povećanja obima saobraćaja na aerodromu. 2006. godine, kada je aerodrom promenio i ime ovaj terminal je temeljno rekonstruisan. Danas obuhvata tri etaže: suteren koji služi za međunarodne dolaske, prizemlje i sprat koji služi za međunarodne odlaske i tranzit. U prizemlju aerodromske zgrade se nalazi 33 šaltera za prijem putnika, što omogućava opsluživanje 1000 putnika na sat, a na spratu se nalazi ukupno 10 šaltera pasoške kontrole (5 kabina po 2 šaltera) što praktično znači da je aerodrom u stanju da opsluži 10 aviona na sat a godišnji kapacitet mu je 5 miliona putnika. T2 terminal ima šest izlaza C1-C6. Na njemu se nalaze kancelarije avio-kompanija, transfer šalteri i mnogobrojni prateći aerodromski sadržaji.\nAerodrom Nikola Tesla može da primi i opsluži i najveće avione na svetu kao što su Erbas A380 ili Boeing 747.\nUtorak 16.12.2014 12:00\nPostovani,Iduce godine planiram da idem za Nemacku u posetu rodjacima koji zive u Hofu.Koji je najblizi aerodrom na koji Vi slecete,koja je cena povratne karte i dali se moze karta kupiti nekoliko meseci ranije?Zoran Ciglanic Nis


Visočki privrednici i dalje neujedinjeni: Ostaju isti problemi\n11. Februara 2010. Arhiva Visoko.co.ba\nSastanak članova Udruženja privrednika Općine Visoko sinoć je doživio skoro potpuni fijasko, jer se pozivu na sastanak odazvalo jedva deset članova ovog udruženja i Upravnog odbora. I pored neočekivano malog broja prisutnih, razvila se diskusija te su potvrđeni već raniji stavovi ovog udrženja koje od predstavnika općine Visoko traže aktivniju ulogu u rješavanju dugogodišnjih problema.\n„Evo i vi vidite da su privrednici u nekom „ofsajdu“. Uredno su pozvani i obavješteni su, a evo pojavilo se maksimalno deset privrednika, što govori o njihovoj zainteresovanosti. Mislim da smo za sve što nam se deševa, krivi mi a ne vladajuće općinske i kantonalne strukture. Ne znam ima li smisla raditi još nešto, kad je ovo prava katastrofa“ – istakao je u izjavi za Radio Q Edin Muzaferija predsjednik Udruženja privrednika općine Visoko.\nPonovljeni su stavovi da se van snage stavi Odluka o komunalnim taksama koja je prema mišljenju privrednika unazadila njihovo poslovanje te da ju je zbog posljednjeg povećanja s početka prošle godine nemoguće izmirivati. Stav prisutnih privrednika je da se vide posljedice primjene ove odluke u vidu zatvaranja prodajnih objekata u ulicama Alije Izetbegovića i Čaršijskoj.\nPrivrednici traže zakonsko uređenje rada pijace u okviru Sebilja koji je i dalje u društvenom vlasništvu nakon propale privatizacije, zabranu „rada na crno“, rješavanje radnog vremena parkinga u okviru ovog preduzeća, te poduzimanja aktivnosti oko poticaja za male privredne subjekte.\nTokom razgovora sa vijećnicom Jasminom Zubić, odlučeno je da se od nadležnih općinskih službi zatraži spisak izdatih rješenja za obavljanje djelatnosti, što bi se iskoristilo kao polazna tačka za rješavanje navedenih problema. Naglašen je problem nedostatka dijaloga sa članovima ovog udruženja, jer se prema njihovim izjavama, tek u posljednja dva mjeseca načelnik općine Visoko Munib Alibegović, odazvao njihovim pozivima na razgovor.\nIstaknuti su i problemi unutar ovog udruženja u smislu izbjegavanja plaćanja članarine i nedostatak angažovanog pravnika, koji bi zastupao interese privrednika.\nI pored ignorisanja većine članstva Udruženja privrednika i nedolaska na zakazani sasatanak, članovi UO formirat će zahtjeve prema predstavnicima lokalne vlasti i nastaviti s pritiskom kako bi se došlo do dijaloga i pokušalo riješiti probleme koji tište visočke privrednike – istakao je Edin Muzaferija , predsjednik Udruženja privrednika Visoko.\nPlaninari u nedjelju na Galici i Babanovcu


Slikarstvo spojilo decu srpske, albanske i romske nacionalnosti - Radio Kontakt Plus\n12:47, 31.10.2020Izvor: RTV KIM\nU Lepini, malenom multietničkom selu u opštini Gračanica, smeštenom na obodu reke Sitnice, samouki slikar Bajram Mehmeti (40) okupio je decu srpske, albanske i romske nacionalnosti u školi slikanja.\n"Imamo desetoro dece iz Lepine, broj je manji zbog situacije sa korona virusom. Plan je da polaznici škole, deca iz našeg sela, budu pripadnici različitih zajednica - romske, albanske i srpske, jer smo multietničko selo i jako je lepo sakupiti decu, družiti se i slikati", kazao je Bajram Mehmeti.\n"Dolazim ovde jer volim da slikam i naučim nove stvari o likovnoj umetnosti. Ponekad imamo manji problem oko sporazumevanja, ali uspemo da se sporazumemo. Među svima njima ja imam prijatelje", kazao je Genton Vlahiu (13).\n„Kada porastem volela bih da budem slikarka. Svi su mi ovde prijatelji i sa svima se lepo družim. Razumemo se jer oni govore srpski“, rekla je Milica Ilić (9).\n„Volim da slikam kako se igramo, a najviše volim da crtam prirodu“, rekla je Medina Krasnići (9).\n„Nemamo puno ovakvih škola slikanja i nema puno prilika da se nešto ovako radi. Sporazumevamo se na engleskom illi srpskom jeziku“, rekao je Filip Savić (13).\n"Drago mi je što dolaze i što su deca zainteresovana za slikanje i druženje", kazao je Mehmeti, navodeći šta polaznici mogu naučiti u školi slikarstva.\n"Radimo skoro sve tehnike kako bi se deca zainteresovala i upoznala umetnost. Učim ih kako se crta, kako se dobijaju boje, mešanje boja, dubinu, grafiku, senčenje, svetlost, senke...sve ono što mogu za ovA četiri meseca da im prenesem. A nadam se, ako situacija sa pandemijom korona virusa bude bolja, da ćemo naučiti sve tehnike", rekao je Mehmeti.\nProjekat "Škola slikanja u Lepini" podržan je od strane Kancelarije Saveta Evrope u Prištini, a realizuje se uz pomoć NVO "Gaia".


Nakon plakata u Sarajevu: "Balije, odlaskom na koncert finansirate Četnike!", oglasila se i Marija Šerifović i to OVIM rečima!\nPred koncert Marije Šerifović na Koševu, kojem je bilo oko 50.000 ljudi na ulicama Sarajeva osvanuli su plakati sa sramnom porukom: "Balije, odlaskom na koncert finansirate Četnike!" Na plakatima se, uz lik Marije Šerifović, pojavljuju i Ratko Mladić, Vojislav Šešelj i Milorad Dodik, aktuelni predsednik Republike Srpske.\nFotografija ovih plakata raširila se Tviterom, a pojedini bosanski mediji preneli su ružnu sliku iz Sarajeva.\nURADILA ONO ŠTO IZBEGAVA Evo kako je Marija Šerifović UTICALA na to da Anid Ćušić POBEDI u "Zvezdama Granda" (VIDEO)\nČUDO NEVIĐENO Marija Šerifović u emisiji sa DUGOM KOSOM i na VISOKIM ŠTIKLAMA\nOvakva vrsta bojkota, pak nije uspela jer je na koncertu Marije Šerifović u Sarajevu bilo 50.000 ljudi, a više o tome pogledajte OVDE.\n- Sarajlije, kao i svi ljudi iz Bosne i Hercegovine koji su došli na moj koncert su dokazali da je ljubav jača od mržnje. Zatrovani pojedinci me ne interesuju jer su ionako u manjini - kaže Marija Šerifović za "Blic".\nBroj ljudi na ovom koncertu dovoljno govori o tome da Mariju Šerifović Sarajevo voli, a ona je i pre dve godine napunila Zetru.\nInače, predstoje joj koncerti u dvoranama u Bihaću i Tuzli.\nMarko Miljković i Luna Đogani svakog trenutka isčekuju rođenje svoje ćerkice Mie, s obzirom da je Đoganijeva već uveliko ušla u deveti meec trudnoće.


Topčiderka - Blic Online\nProhladno, ali sunčano i prijatno vreme, izmamilo je danas veliki broj Beograđana na omiljeno izletište - Adu Ciganliju. Bilo da su došli u šetnju, bavljenje sportom, pecanje ili kafu i sok u nekom od mnogobrojnih kafića oko Savskog jezera.\nTEŽAK UDES U RAKOVICI Muškarci kolima sleteli u Topčiderku, prevezeni na VMA\nDva muškarca povređena su u teškoj saobraćajnoj nezgodi koja se dogodila jutros oko 2.40 sati u Ulici patrijarha Dimitrija u Rakovici.\nGDE JE KRAJ LJUDSKOM NEMARU? Savski rukavac na Adi leglo đubreta\nOaza mira u Beogradu, omiljeno mesto za vožnju bicikla i beg od svakodnevnice i nije tako savršen, kako izgleda.\nIZMEŠTANJE TOPČIDERKE Radnici vade stabla iz rasadnika u Rakovici, a evo šta će biti sa njima\nRadnici "Zelenila Beograd" počeli su da izmeštaju deo rasadnika na uglu Ulice Pere Velimirovića i Bulevara patrijarha Pavla u Rakovici, neophodnih da bi se nastavilo izmeštanje korita Topčiderske reke. Izmeštanje korita Topčiderke obavlja se u okviru prve faze rekonstrukcija Bulevara patrijarha Pavla.\nTOPČIDERKA ZAGAĐENA OTPADNIM VODAMA IZ FABRIKA Pomor ribe zbog nedostatka kiseonika\nPre nepunih mesec dana, u Čukaričkom rukavcu, odmah ispod Mosta na Adi, došlo je do velikog pomora ribe. Uzorci vode su odneti na analizu, a rezultati su stigli i nisu nimalo ohrabrujući.\nPANK MILOŠ, VLADAR MILOŠ, KNEZ MILOŠ U STRIPU šta sve BESPLATNO možete videti u Konaku na Topčideru\nIstorijski muzej Srbije omogućio je posetiocima da svakog utorka posete čuveni Konak kneza Miloša i to potpuno besplatno.\nBorba protiv poplava u Rakovici (FOTO)\nU toku noći došlo je do izlivanja Topčiderske reke, koja je poplavila ulicu Varešku, Rakovički put i Mitar Bakić, a štab za vanredne situacije u Opštini Rakovica čitavu prethodnu noć proveo je na terenu gde je obilazio najkritičnija mesta u opštini, saopšteno je danas.\nČiste i oživljavaju Čukarički rukavac\nRadovi na uspostavljanju najnužnije prohodnosti Čukaričkog rukavca u delu ušća Topčiderske reke u Savu će početi sutra, najavljeno je iz JVP “Beograd vode”.


Nikolićev savetnik Milorad Simić biće direktor policije umesto Milorada Veljovića - Grad Prijepolje\nGrad Prijepolje > Vesti > Vesti dana > Nikolićev savetnik Milorad Simić biće direktor policije umesto Milorada Veljovića\nO Simiću, koga na čelu policije želi SNS, trenutno se vode razgovori državnog vrha. Ukoliko se dogovor i postigne, naprednjaci će se sadašnjem direktoru policije Miloradu Veljoviću odužiti za dobru saradnju s tom strankom od formiranja Vlade time što će ga postaviti na Simićevo mesto u kabinetu predsednika.\nSukobu između SNS i SPS o tome ko bi trebalo da bude direktor policije pripisuje se kao posledica i kriza u vladajućoj koaliciji i otvorene afere o vezama sa kriminalnim grupama. Prema poslednjim nezvaničnim navodima, sada dogovore o direktoru policije vode premijer Ivica Dačić i potpredsednik Aleksandar Vučić. Vučić je izjavio da dogovora još uvek nema, ali i da bi mogao da se postigne kompromis. Kako saznajemo, konačna odluka o tome ko bi trebao da dođe na tu funkciju mogla bi da bude doneta u narednih desetak dana.\nPo zakonu, direktora Vladi predlaže ministar policije i bira ga između tri kandidata sa konkursa koje mu predloži komisija. Međutim, konkurs za tu funkciju odužio se više od dva meseca.\nMilorad Simić nije se prijavio na konkurs, tako da ukoliko Dačić pristane na njegov izbor, moraće da poništi konkurs, odnosno neće izabrati nijednog kandidata. U tom slučaju moraće da raspiše novi izbor na koji bi se prijavio Simić ili da ga predloži za v.d. direktora odlukom Vlade.\nDirektor je praktično prvi čovek policije: kod njega stižu sve operativne informacije o istragama, akcijama policije koje on i odobrava. On određuje i sve načelnike, a kako direktno rukovodi policijom, na važnijoj je funkciji i od ministra.


Izvor: Novi magazin arhiva vesti 19.04.2017 - Naslovi.net\nZemljotres magnitude 6.0 pogodio severni Peru\nZemljotres magnitude 6.0 pogodio je danas amazonsku oblast na severu Perua, a prema prvim izveštajima nema štete ili povređenih mada se potres snažno osetio u regionu čak u susednoj Kolumbiji i Ekvadoru. Američki geološki institut saopštio je da… »\nVečiti dečaci i mamine princeze\nMika Antić je govorio: "Puteva ima trista da se ode iz detinjstva. A, samo se retki sete da ostanu večno dete". Ima, međutim, i onih koji u tome "malo" preteraju. Zaigraju se onako kako samo deca umeju - zaneseno i pasionirano, pa ne znaju da se spuste… »\nKošmari — šta znače i zašto nas progone\nOtkrivamo šta znače skrivene poruke iz podsvesti koje vam dolaze u snove. Bilo da sanjate da vas dave, proganjaju ili da ste zarobljeni, snovi i(li) noćne more javljaju se kad mozak obrađuje situacije koje smo proživeli u poslednjih nekoliko dana… »\n19.04.2017 Novi magazin, kategorije


EKONOMIJA Архиве - Страница 54 од 57 - Dnevnik Juga\nPočetna / EKONOMIJA (strana 54)\nGradska uprava za finansije: Dug za porez u 60 rata uz otpis kamate\nSrdjan Stamenkovic 19/04/2016\tEKONOMIJA 0\nGradska uprava za finansije Grada Leskovca pozvala je poreske dužnike da iskoriste povoljnosti koje nosi novi zakon.\nVučić na otvaranju nove hale „Džonson elektrik-a“ najavio oživljavanje industrije i proizvodnje u Nišu\nSrdjan Stamenkovic 16/04/2016\tEKONOMIJA 0\nPredsednik Vlade Republike Srbije Aleksandar Vučić posetio je Niš gde je prisustvovao otvaranju nove hale fabrike za prizvodnju elektromotora "Džonson elektrik".\nAmbasador Holandije i gradonačelnik Leskovca otvorili pogon „VNB Knitting“ u Grdelici\nSrdjan Stamenkovic 15/04/2016\tEKONOMIJA 0\nAmbasador Holandije, Henk Van den Dool i gradonačelnik Leskovca Goran Cvetanović, danas su, u Grdelici otvorili pogon za proizvodnju trikotaže holandske kompanije „VNB Knitting“.\nWizz Air od avgusta uvodi novu liniju Niš – Dortmund\nSrdjan Stamenkovic 14/04/2016\tEKONOMIJA 0\nNova linija do Dortmunda u Nemačkoj će početi 20. avgusta i to sa tri nedeljna leta: utorkom, četvrtkom i subotom.\nSajam zapošljavanja u Leskovcu okupio 16 poslodavaca i više stotina nezaposlenih\nLeskovačka Filijala Nacionalne službe za zapošljavanje, organizovala je danas u Leskovačkom kulturnom centru, 27. sajam zapošljavanja, prvi u ovoj godini.\nSrdjan Stamenkovic 13/04/2016\tEKONOMIJA 2\nFilijala Nacionalne službe za zapošljavanje u Leskovcu organizuje sutra, u 11 sati, sajam zapošljavanja, u holu Leskovačkog kulturnog centra.\nPROGRES predstavio projekat „Tvoja ideja – naša podrška“\nSrdjan Stamenkovic 12/04/2016\tEKONOMIJA 0\nU nizu informativnih sesija, koje Evropski program za saradnju sa opštinama PROGRES organizuje na jugoistoku i jugozapadu Srbije, danas su priliku da se upoznaju sa projektom ''Tvoja ideja, naša podrška'', imali budući mladi preduzetnici sa područja Jablaničkog okruga.\nPremijer Aleksandar Vučić otvorio deonicu auto-puta od Grabovnice do Grdelice\nSrdjan Stamenkovic 11/04/2016\tEKONOMIJA 0\nPremijer Srbije, Aleksandar Vučić, danas je u saobraćaj pustio novoizgrađenu deonicu Koridora 10 od Grabovnice do Grdelice, dužine 5,6 kilometara.\nSrdjan Stamenkovic 08/04/2016\tEKONOMIJA 0\nStrana 54 od 57« Prvo...304050«5253545556\t»\t...Poslednji »


Održana obuka iz MICE turizma\nNacionalna turistička organizacija Crne Gore u saradnji sa agencijom SoolNua u cilju daljeg razvoja MICE turizma (sastanci, motivaciona putovanja (incentive), konferencije i događaji) organizovala je jednodnevnu obuku za predstavnike crnogorske turističke privrede i lokalnih turističkih organizacija.\nPored obuke koja je imala za cilj da objasni kako privući različite segmente iz oblasti poslovnog turizma, bilo je riječi o značaju i ekonomskim benefitima za destinaciju, a realizovana je i obuka o procesu i najboljim načinima organizacije studijskih putovanja i inspekcija destinacije za kompanije i udruženja. Na obuci su istaknute i specifičnosti putovanja iz ove oblasti u odnosu na putovanja drugih ciljnih grupa, a bilo je riječi i o porukama koje treba poslati ovoj ciljnoj grupi.\nObuci, koja je danas organizovana u hotelu Avala Resort & Villas, prisustvovali su predstavnici hotela i agencija koje se bave ovom vrstom turizma: HG Budvanska rivijera, hotela Splendid Conference and SPA, Ramada, Mediteran, Avala Resort & Villas , Verde Complex, turističkog naselja Luštica bay, agencija Adria DMC, Talas M, Luminalis, Explorer, Terranautika I Gorbis kao i turističkih organizacija Budve, Tivta i Herceg Novog.\nPodršku prilikom organizacije posjete agencije SoolNua dali su Turistička organizacija Budve, hoteli Hilton Podgorica Crna Gora, Regent Porto Montenegro, CentreVille Hotel and Experiences i Avala Resort & Villas.\nSoolNua je specijalizovana agencija koja radi sa destinacijama, lokacijama, hotelima, agencijama i udruženjima na strategiji, marketingu i obuci za sektor poslovnih putovanja. Kompanija sarađuje sa nizom malih i velikih zemalja i gradova, uključujući Maleziju, Sloveniju, Irsku, Sjevernu Irsku, Vašington DC, Češku, Slovačku i dr.


Igra rokenrol fontana sa Slavije - Ozonpress :: internet portal\nTag: Beograd, izbori, kampanja\nIzbori za novu vlast u Beogradu zakazani su za 4. mart, a izborna kampanja naprednjaka i koalicionih partnera započela je mnogo pre zvanične objave o raspisivanju izbora.\nFoto ilustracija: Mondo\nČak su i potpisi za listu naprednjačke koalicije bili prikupljeni i svi obrasci spremljeni pre nego što je predsednica Narodne Skupštine objavila datum izbora, pa je sva dokumentacija podneta već prvog dana kako bi SNS lista bila br. 1 na glasačkom listiću. Da li će biti br. 1 i nakon prebrojanih glasova ostaje da se vidi 4. marta posle 20:00.\nSvi režimski mediji još pre Nove godine upregnuti su u izbornu kampanju, kao i ceo SNS sistem od mesnih odbora do samog predsednika Aleksandra Vučića. Dok zvanično ugašena agencija Tanjug obilato zasipa medijske redakcije ekskluzivnim vestima o svemu što SNS čini za dobrobit srpskog naroda gde god on bio (Srbija, Kosovo, Republika Srpska …), u kampanju se uključio i nacionalni RTS servis, skoro pa kao u najboljim danima režima Slobodana Miloševića. Otuda, valjda, i opstanak Dragana Bujoševića na mestu generalnog direktora nacionalne medijske kuće, čak i posle onolike bruke i onolikih miliona potrošenih para građana Srbije na produkciju TV sapunice o Srbiji u doba Nemanjića.\nDok je vlast u beogradsku kampanju upregla sve što može i čega se dohvatila, opozicija se bori da makar u tragovima dobije medijski prostor za svoju kampanju. Vest o tome da je juče počela kampanja za listu koju predvodi Dragan Đilas skoro da nigde nije bila ni objavljena. Opozicija će, po ko zna koji put u ovovekovnoj istoriji Srbije, organizovati protestni marš do zgrade RTS-a, sa zahtevom da nacionalni servis bude jednako dostupan za sve učesnike izborne trke i da kao garancija za objektivno i istinito infiormisanje građana budu smenjeni generalni direktor Bujošević i glavni urednik Stefanović koji su dosadašnjim vođenjem nacionalnog medijskog servisa pokazali da nisu dorasli tom poslu. Protest na koji opozicija poziva građane Beograda i Srbije zakazan je za nedelju 4. februar.\nTrenutna situacija pred beogradske izbore izgleda kao kultna scena iz filma „Bitka na Neretvi“ u kojoj Nemci nadiru avionima i tenkovima, a komandant partizanske artiljerije naređuje plotunsku paljbu i da se čuje pesma „Padaj silo i nepravdo“. Tako i sada dok naprednjaci tuku najtežim „oružjima“ koje imaju, najpre građani, a sada i opozicija, uzvraćaju pesmom.\nPosle Đorđa Balaševića i pesme „Dno dna“ evo još jednog hita – „Igra rokenrol fontana sa Slavije“, buntovne pesme sa elementima parodije koju izvodi PUF (Pokret ujedinjenih fantoma) koji su i zvanično pristupili podnosiocima liste „Dragan Đilas – Beograd odlučuje, ljudi pobeđuju“.


EU se sve više udaljava od Zapadnog Balkana\nMiroslav Lajčak / Foto: FoNet, Zoran Mrđa\nMinistar spoljnih poslova Slovačke Miroslav Lajčak, koji će od septembra biti predsednik Generalne skupštine UN, izjavio je da se EU sve više udaljava od Zapadnog Balkana, regiona koji je, kako je rekao, prirodan za EU.\nOn je u intervjuu za “Novi magazin” rekao da je “zaprepašćujuće” da “drug akteri” imaju bolji odziv stanovništva Zapadnog Balkana od EU, iako su znatno manje uložili u njega. “Osvrnuo bih se na zaključke samita u Solunu u junu 2003. koji je regionu Zapadnog Balkana dao jasnu evropsku perspektivu. Međutim, ispunjavanje tih zaključaka ima opadajuću tendenciju, uprkos tome što smo u region bez presedana uložili velika sredstva, i to ne samo finansijska”, rekao je Lajčak.\nLajčak je kazao da neispunjavanje evropske perspektive može generisati nacionalizam, “a u nastavku fragmentaciju nasilnim sredstvima”, što bi za posledicu moglo imati migraciju iz regiona, “kao i otvorena vrata za migraciju sa područja Bliskog i Srednjeg istoka i Afrike”.\nVučić: Sastanak sa Putinom narednih danaKoridori 10 i 11 gotovi do početka 2017.


Rezultati pretrage za: akcija kosovske policije\n"Neće mi oprostiti govor u Raški"\nPredsednik Srbije Aleksandar Vučić rekao je da je siguran da Albanci traže nove načine za akcije na Kosovu i Metohiji.\nPetković: Vreme je da fon Kramon prestane lažno da se predstavlja\n"Neskrivena albanska lobistkinja Viola fon Kramon pokušala je večeras da od Srba sa Kosova i Metohije napravi legitimne mete u koje je dozvoljeno pucati", ocenio je direktor Kancelarije za Kosovo i Metohiju Petar Petković komentarišući izjavu fon Kramon koja je večeras za televiziju N1 rekla da je akcija kosovske policije tokom koje je ranjen Srećko Sofronijević bila uperena protiv šverca i da je "dobro da je kosovska vlada počela time da se bavi".\nVladimir Dajković pružio podršku srpskom narodu na Kosovu i Metohiji\nVladimir Dajković, nezavisni crnogorski političar pružio je punu podršku srpskom narodu na Kosovu i Metohiji, čestitajući im "na hrabrosti i mudrosti koju pokazuju ovih dana".\nDelovanje protiv organizovanog kriminala je u interesu svih građana i mi podržavamo vladu u očuvanju vladavine prava na celom Kosovu, saopšteno je iz britanske ambasade u Prištini povodom jučerašnje akcije Kosovske policije na severu KiM.\nDiplomata Zoran Milivojević kaže da je reakcija ambasade SAD u Prištini na jučerašnju akciju Kosovske policije jasna i nije iznenađenje, da pokazuje da kosovski premijer Aljbin Kurti deluje uz podršku određenog stranog faktora i da tu ipak postoji neka vrsta koordinacije.\nIzrešetana kuća u Zvečanu\nDesetine Srba povređeno je danas tokom upada jedinica ROSU na sever KiM.


Njih dvoje nerijetko pričaju o periodu kada su donijeli odluku da svako ode na svoju stranu, da bi vrlo brzo shvatili da ne mogu jedno bez drugog.\nNjih dvoje su se razišli nakon godinu dana ljubavi. Mediji su prenijeli da je uzrok bio Jelenin izostanak sa Ivanovog koncerta. Tada su zaključili da uslijed obaveza nemaju vremena jedno za drugo.\nIpak, ljubav je očigledno pobijedila.\nOvo je najjaci razlog za ravod braka\nSve su jelene:)


Dan online - Politika: Zbog pitanja referendum pod znakom pitanja - 2019-04-23\nPolitika NA SASTANKU OPOZICIJE RAZLIČITI STAVOVI OKO PREVAZILAŽENJA POLITIČKE KRIZE U KOTORU\nSa jučerašnjeg višečasovnog sastanka Zbog pitanja referendum pod znakom pitanja SDP traži da pitanje bude da li su Kotorani za gradnju Luže ili ne, dok su Demokrate saopštile da će prihvatati ono što dogovori 17 odbornika koji čine većinu u lokalnom parlamentu\nVišečasovni sastanak lidera parlamentarne opozicije i predstavnika organizacionog odbora „Odupri se –97 000“, čiji je domaćin juče u Podgorici bila Socijalistička narodna partija (SNP), obilježila su suprotna mišljenja vezana za rješavanje političke situacije u Kotoru. Različita mišljenja po tom pitanju imali su Socijaldemokratska partija (SDP) i Demokratska Crna Gora.\nNakon sastanka opozicije, Demokrate su saopštile da prihvataju predlog SDP-a o održavanju referenduma, o kome treba da se izjasni 17 odbornika, dok iz SDP-a sinoć nisu htjeli da komentarišu političku situaciju u Kotoru, već su rekli da će zvaničan stav o tom pitanju javnosti poslati danas.\nIz Demokratske Crne Gore su istakli da je referendum najviša tekovina demokratije.\n– Smatramo da je referendum, kao oblik neposrednog odlučivanja, najviša tekovina demokratije i da onaj koji teži uspostavljanju najviših demokratskih standarda ne može odbiti inicijativu da građani svojevoljno odluče o pitanjima od značaja za jednu lokalnu samoupravu. Za Demokratsku Crnu Goru, naš opštinski odbor, predsjednika opštine i naše odbornike u SO Kotor prihvatljivo je svako referendumsko pitanje sa kojim se saglase 17 odbornika koji tvore većinu u SO Kotor, jer referendum, saglasno zakonu i statutu opštine ne raspisuje predsjednik opštine, već Skupština opštine Kotor – kazao je Boris Bogdanović, predsjednik kluba poslanika Demokrata.\nKako je dodao, prihvatajući inicijativu SDP-a, prihvatili su i da se na takvom referendumu provjeri i povjerenje predsjedniku opštine Kotor.\n– Predsjednik opštine Kotor se javno obavezao da će u slučaju negativnog ishoda referenduma podnijeti ostavku. Time su se stvorili svi uslovi da SDP povuče inicijativu za razrešenje predsjednika opštine Kotor, da dođu u Skupštinu opštine Kotor i da izglasamo budžet, kako bi se stvorile sve neophodne pretpostavke za raspisivanje referenduma– rekao je Bogdanović.\nKako je istakao, ukoliko, pak, SDP to ne učini, Demokrate će braniti Kotor svim demokratskim sredstvima i neće dozvoliti da se ta opština vrati u ruke onih koje su pobijedili 2016. godine.\nIz SDP-a su juče saopštili da će odborničkim klubovima i predsjednici SO Kotor Dragici Perović u toku dana dostaviti predlog odluke o raspisivanju referenduma u Kotoru. Njihov predlog je raspisivanje opštinskog referenduma radi prethodnog izjašnjenja građana o dogradnji operativne obale Luka Kotor- Luže za vez megakruzera, kojom upravlja AD Luka Kotor, u većinskom vlasništvu Opštine Kotor. Pitanje na referendumu trebalo bi da glasi „Da li ste da se dogradi Luža (operativna obala luke Kotor) za vez megakruzera?”\nPredlagan je sastanak lidera opozicije danas u 15 časova sa odbornicima u Kotoru, ali to na kraju ipak nije dogovoreno.\nPrema saznanjima „Dana”, procedura je takva da od donošenja odluke o raspisivanju referenduma do njegovog održavanja ne može proteći manje od 45 dana.\nPredsjednik opštine Kotor Vladimir Jokić uputio je juče zvaničan dopis predsjedništvu SDP-a u kome ih obavještava da prihvata inicijativu za raspisivanje lokalnog referenduma o dograđivanju luke zbog vezova za megakruzere. Jokić je predložio da članice kotorske vladajuće koalicije formiraju radnu grupu za pripremu referenduma.\n– Kako bismo brže stvorili sve uslove da se ovakav referendum organizuje i održi, predlažem da članice vladajuće koalicije u Kotoru formiraju radnu grupu za pripremu referenduma koja bi definisala referendumsko pitanje, vrijeme održavanje i ostala pitanja koja se mogu otvoriti prilikom njegovog organizovanja – kazao je Jokić.\nKako je podsjetio, sjednica SO Kotor na kojoj je trebalo da se raspravlja o Luci Kotor a.d. bila je zakazana krajem februara, a nije održana zbog nedolaska odbornika SDP-a.\n– Ipak, kao demokrata, spreman sam, i to sam javno rekao, da na prvoj narednoj sjednici Skupštine opštine Kotor odbornicima predstavimo sva pitanja vezana za Luku Kotor a.d. – od sjednice skupštine akcionara do poslovnog plana i ugovora o koncesiji, u posebnoj tački dnevnog reda – naglasio je Jokić.\n”Za Demokratsku Crnu Goru, prihvatljivo je svako referendumsko pitanje sa kojim se saglase 17 odbornika koji tvore odborničku većinu u SO Kotor, kazao je Boris Bogdanović


VOICE: Pozovi Miloša Vučevića radi postavljanja kioska | Autonomija\nPosledice loših odluka vlasti u nekom momentu dođu na naplatu\nSudski postupak koji je grad Novi Sad izgubio u sporu oko postavljanja kioska u gradu sa preduzećem Štampa sistem (nekadašnji Štampa komerc) obavezao je grad da obešteti pomenuto preduzeće u iznosu od 75 miliona dinara sa pripadajućim zateznim kamatama, saznaje VOICE.\nTo znači da su građani Novog Sada obmanjeni kada je gradonačelnik Miloš Vučević početkom februara ove godine izjavio da bi presuda oštetila gradski budžet za milion do dva miliona evra, pa je grad doneo odluku da sa preduzećem Štampa sistem sklopi Sporazum o vansudskom poravnanju.\nU tom Sporazumu,u koji je redakcija VOICE imala uvid, navodi se da će preduzeće Štampa sistem na ulicama Novog Sada postaviti 44 kioska na period od narednih pet godina, a da će Štampa sistem zauzvrat odustati od svakog daljeg sudskog gonjenja Grada Novog Sada, ukoliko Sporazum bude poštovan.\nMeđutim, brojke koje se pominju u Sporazumu odstupaju od onoga što je gradonačelnik saopštio novinarima. Ukupan iznos neostvarene dobiti preduzeća Štampa sistem (plus zatezne kamate i troškovi postupka) iznosi 80,5 miliona dinara, a ne milion do dva miliona evra, kako tvrdi Miloš Vučević.\nS obzirom na protok vremena od kada je sudski postupak pokrenut, u Sporazumu se konstatuje da je grad u momentu njegovog potpisivanja 6. septembra 2018. ukupno dugovao Štampa sistemu 98,9 miliona dinara ili 836.845 evra po srednjem kursu Narodne banke Srbije.\nDa Sporazum uopšte postoji građani Novog Sada saznali su od gradonačelnika Miloša Vučevića tek pet meseci po njegovom potpisivanju. Preciznije, javnost je posumnjala da se nešto čudno dešava kada su po gradu, pretežno po centralnim ulicama, kiosci počeli da niču kao pečurke nakon kiše.\nTada je gradonačelnik objasnio šta je po sredi – da je Štampa komerc dobila sudski spor protiv grada nakon 12 godina (presuda Apelacionog suda u Novom Sadu od 19. oktobra 2017). A predmet spora bilo je nelegalno uklanjanje kioska u vreme dok je na čelu Novog Sada bila aktualna predsednica Narodne skupštine Maja Gojković, što Vučević nije pomenuo. Rekao je i da je preduzeće Štampa sistem predložilo vansudsko poravnanje, a ne grad.\n“Mi seli i zaključili (Sporazum). Bolje da ne izgubimo milion, dva miliona evra iz budžeta grada, i da moramo da radimo rebalans i da ne znamo od čega da odustanemo, ili da moramo da vadimo iz rezerve kao da je, ne daj bože, neka vanredna situacija. Bolje da ovako izdržimo i da vratimo. Očigledno, po mišljenju suda, ne po mom mišljenju, da su imali pravo da rade taj posao na lokacijama koje su ranije imali”, rekao je tada Vučević.\nŠtampa sistem of-šor kompanija iz Lihtenštajna, vlasnik iz Austrije\nPreduzeće Štampa komerc osnovano je 1998. godine, a iz prvirednog registra Srbije izbrisano je 12. marta 2009.Tada se preduzeće Štampa komerc spojilo sa Štampa sistemom. Osim Štampa komerca u satav Štampa sistema tada je ušlo i preduzeće Štampa press.\nPreduzeće Štampa sistem osnovano je juna 2005, a kao jedini član tog sistema navodi se preduzeće Moj kiosk sa stopostotnim udelom. Novčani ulog koji je upisan prilikom osnivanja Štampa sistema iznosio je 1,28 milijardi dinara.\nPreduzeće Moj kiosk osnovano je daleke 1976. godine, a skoro stopostotni udeo u vlasništvu danas u njemu ima of-šor kompanija iz LihtenštajnaProperty Plus Establishment koje je tokom 2004. uplatilo ulog od bezmalo milijardu dinara. Vlasnik 0,06 odsto udela je izvesni Darko Bajčetić sa novčanim ulogom od 600.000 dinara.\nProperty Plus Establishment osnovan je oktobra 2008. u Vaducu u Lihtenštajnu. Prethodno je od marta iste godine poslovao kao istoimena fondacija. Vlasnici ovog preduzeća od osnivanja su izvesni Markus Michael Summer i Stefan Daniel Weneweser. Preduzeće raspolaže kapitalom od 30 miliona švajcarskih franaka.\nTokovi novca dalje vode do Londona. Tamo na redakciji poznatoj adresi Markus Michael Summer do septembra 2013. godine upravlja sa još dva preduzeća: WTN Nominees limited i XTN Nominees limited. Gospodin Summer kao mesto stanovanja navodi mesto Gamprin-Berden u Austriji, a u poslovnoj bazi navode se njegove funkcije u još 11 švajcarskih kompanija, od kojih su četiri u postupku likvidacije.\nOsim navedene uloge u preduzeću Property Plus Establishment, Summerov partner Stefan Daniel Weneweser nema drugih poslovnih poduhvata. Baš kao i njihova zajednička firma i Weneweserkao svoje mesto prebivališta navodi Vaduz u Lihtenštajnu.\nLokacije za nove kioske su predviđene odlukom Gradskog veća grada Novog Sada od 25. septembra 2018. Ovom odlukom je ukupan broj kioska na teritoriji Grada uvećan sa dotadašnjih 255 na 299. Time je Grad ispunio zahtev Štampa sistema u pogledu lokacija za postavljanje kioska po Sporazumu.\nKiosci će na lokacijama biti narednih pet godina, jer je to maksimalan rok na koji se saglasnost za postavljanje kioska može dati, uz opciju produžetka na dodatnih pet godina ukoliko to Štampa sistem bude zahtevala.\nJedina obaveza Štampa sistema je plaćanja lokalne komunalne takse zbog zauzimanja javne površine za svih 44 kioska, koju utvrđuje Gradska poreska uprava za svaku godinu i svaki kiosk pojedinačno. Istovremeno Grad je u obavezi da, u slučaju izmene Odluke o određivanju mesta za privremeno postavljanje kioska i baraka, eventualnom novom Odlukom obezbedi 44 lokacije za postavljanje kioska Štampa sistema.\nSlučaj Štampa sistem još jedan je dokaz da građani za dobijanje informacije o radu lokalne vlasti u Novom Sadu i tome kako se troši njihov novac, moraju biti strpljivi sve dok sami ne primete da se nešto čudno u gradu dešava pa postaje medijski interesantno.\nNajveći privredni spor u istoriji Novog Sada takođe potiče iz vremena Maje Gojković. U pitanju je spor sa ATP Vojvodinom koji traje 11 godina i ne nazire mu se kraj.\nPoslednji slučaj samo je još jedan dokaz da posledice loših odluka vlasti u nekom momentu dođu na naplatu. Štetu su pretrpeli građani, a pitanje odgovornosti Maje Gojković i osoba koje su dovele Grad Novi Sad u ovakvu situaciju, nije postavljeno.\nGradsko veće na pet godina ukinulo sopstvenu odluku o kioscima Štampa komerca\nSve je počelo13. juna 2005. kada je Gradsko veće ukinulo sopstveno rešenje o dozvoli za korišćenje lokacija za postavljanje kioska u Novom Sadu. To rešenje je tadašnji Okružni sud u Novom Sadu poništio iste godine u upravnom sporu. Nakon toga Gradsko veće je do 2010. u više navrata donosilo novu odluku, ali je svaku od njih Okružni sud ukidao!\nKonačnu presudu doneo je Upravni sud u Beogradu 14. oktobra 2010. godine kada je uvažio žalbu Štampa sistema i poništio rešenje Gradske uprave Novog Sada od 19. marta 2008. Samim tim na snazi je ostalo rešenje Gradske uprave za komunalne poslove od 25. aprila 2005. kojim je Štampa sistemu bio odobren nastavak korišćenja lokacija za postavljanje kioska.\nVrlo brzo nakon što je 13. juna 2005. donelo sporno rešenje Gradsko veće 17. jula raspisalo je konkurs za privremeno postavljanje kioska i baraka na period od narednih pet godina. Na konkursu je učestvovao i Štampa komerc, ali ta prijava nije ni razmatrana jer je konkurisao za više od četvrtine lokacija, što je bilo protivno konkursnim uslovima.\nVeć početkom oktobra iste godine Gradska uprava za inspekcijske poslove počela je da uklanja kioske Štampa komerca sa lokacija na kojima su se do tada nalazili. Štampa komerc imala je dozvolu za korišćenje 84 lokacija za postavljanje kioska u Novom Sadu.\nMalo koji preduzetnik odbio ponudu grada da obavlja tako unosnu delatnost za naknadu od oko 300 evra mesečno\nU presudi Apelacionog suda u Novom Sadu od 19. oktobra 2017. navodi se da bi Štampa komerc, da nije bilo nezakonite odluke Gradskog veća od 13. juna 2005, imao apsolutno pravo prvenstva na dodelu lokacija po raspisanom konkursu od 17. jula za kioske koje je do odluke Gradaskog veća već koristio. U tom slučaju ne bi bilo ni osnova za eliminisanje Štampa komerca iz daljeg postupka konkursa.\nShodno navedenom, Apelacioni sud je utvrdio da je nezakonitom odlukom Gradskog veća od 13. juna 2005. Štampa komerc onemogućen da ostvari apsolutno pravo prvenstva na dodelu 84 lokacije koje je validno koristio od 1998. zbog čega je pretrpeo štetu u vidu izmakle koristi u periodu od 2005. do 2010. godine.\nTaj iznos na dan postpisivanja Sporazuma između Grada i Štampa sistema dostigao je 98,9 miliona dinara ili 836.845 evra po srednjem kursu NBS i neće se menjati jer je tad došlo do vansudskog poravnanja na inicijativu Štampa sistema, ako je verovati gradonačelniku.\nTo praktično znači da postavljanje jednog kioska vredi 450.000 dinara za period od godinu dana ili 37.500 dinara mesečno. S obzirom na to da je reč o ekskluzivnim lokacijama stiče se utisak da bi malo koji preduzetnik odbio ponudu grada da obavlja tako unosnu delatnost za naknadu od oko 300 evra mesečno.\nPostavlja se i pitanje da li je preduzeće Štampa sistem, odbivši da od grada dobije bezmalo 100 miliona dinara, potpisivanjem sporazuma za postavljanje svoje 44 trafike stavljeno u polumonopolski položaj na tržištu.


Tramp "vadi" princa: "Možda nije znao" | MTELBA\nPredsednik SAD Donald Tramp izjavio je da "nije zadovoljan" objašnjenjem Saudijske Arabije o okolnostima ubistva novinara i kritičara vlasti u Rijadu Džamala Kašogija u Istanbulu.\nRojters prenosi da je Tramp u obraćanju novinarima u Nevadi dodao da je "moguće da saudijski princ prestolonaslednik Mohamed bin Salman nije znao za smrt" Kašogija.\nTramp je sinoć izjavio da bi mogao da razmotri sankcije protiv Saudijske Arabije zbog nestalog saudijskog novinara Kašogija, da bi ubrzo nakon toga Rijad saopštio da je Kašogi ubijen u tuči sa ljudima koje je sreo u saudijskom konzulatu u Istanbulu, čime je Rijad prvi put priznao da taj novinar nije živ, nakon što je dve nedelje negirao da je umešan u njegov nestanak.\nSve saudijske izjave o Kašogiju\nZvaničan stav Saudijske Arabije o sudbini novinara Džamala Kašogija je, od njegovog misterioznog nestanka 2. oktobra, kada je ušao u saudijski konzulat u Istanbulu, više puta menjan.\nNajnovije saopštenje, kojim se potvrđuje da je Kašogi izgubio život u "pesničenju" sa saudijskim službenicima koji su došli u Istanbul da ga vide, samo je pojačalo kritike na račun Rijada i zabrinutost da su saudijske vlasti umešane u ubistvo tog kolumniste "Vašington posta".\nAsošijeted pres daje pregled dosadašnjih reagovanja Saudijske Arabije na "slučaj Kašogi".\n2. oktobra - Kašogi je poslednji put viđen živ, kako ulazi u saudijski konzulat.\n3. oktobra - U opširnom intervjuu za Blumberg, saudijski krunski princ Mohamed bin Salman kaže da je, po njegovim saznanjima, Kašogi napustio konzulat gde je proveo "nekoliko minuta ili jedan sat". On je dodao da su saudijske vlasti u kontaktu sa turskom vladom kako bi se ustanovilo šta se dogodilo. On je insisitrao da Kašogi više nije u konzulatu i da Turci mogu da pregledaju diplomatsku misiju jer, kako je rekao, "nemamo šta da krijemo".\n4. oktobra - Saudijski konzulat u Istanbulu na tviteru saopštava da prati medijske izveštaje o nestanku Kašogija "nakon što je napustio zgradu konzulata".\n4. oktobra - Turska poziva saudijskog ambasadora na razgovor.\n6. oktobra - Saudijska Arabija saopštava da upućuje tim koji će "slučaj Kašogi" istražiti u saradnji sa Turcima.\n7. oktobra - Turski zvaničnici prvi put kažu da je Kašogi ubijen u konzulatu. Saudijska Arabija istog dana u saopštenju takve optužbe optužuje kao "neosnovane".\n9. oktobra - Turska najavljuje da će pretraziti konzulat.\n11. oktobra - Turci saopštavaju da su se dogovorili sa Saudijcima o formiranju zajedničke grupe koja treba da otkrije sudbinu nestalog novinara. Saudijski tim stiže u Istanbul dan kasnije.\n13. oktobra - Saudijski ministar unutrašnjih poslova kaže da pisanja medija o postojanju naređenja da se Kašogi ubije, predstavljaju "laži i tvrdnje bez osnova". Istog dana turski mediji prenose izjave zvaničnika koji kažu da je Kašogi ubijen i raskomadan u konzulatu.\n14. oktobra - Turski ministar spoljnih poslova ponovo poziva Saudijsku Arabiju da dozvoli istražiteljima da pretraže konzulat.\n15. oktobra - Turski istažitelji ulaze u konzulat.\n15. oktobra - Saudijski satelitski TV kanal objavljuje da je 15-člani tim Saudijaca, za koji su turski mediji izvestili da je likvidirao Kašogija, u stvari sastavljen od "turista".\n16. oktobra - Bez upozorenja, saudijski konzul u Istanbulu, ključni svedok slučaja, napušta Tursku i odlazi u Saudijsku Arabiju.\n17. oktobra - Turske vlasti počinju pretresanje rezidencije konzula.\n19. oktobra - U vestima kasno uveče, saudijski javni tužilac kaže da je preliminarna istraga pokazala da je najpre došlo do "sukoba" i "pesničenja" koji su doveli do Kašogijeve smrti ubrzo pošto je stigao u konzulat. On je dodao i da je u vezi s tim pritvoreno 18 državljana Saudijske Arabije. Zvaničnik ministarstva spoljih poslova u Rijadu rekao je da se Kašogijeva smrt istažuje i da se formira odbor koji će krivce pozvati na odgovornost.


Montenegro Airlines bira novi bord direktora 31. januara – PRIVREDNI PORTAL\nVanredna sjednica Skupštine akcionara Montenegro erlajnza (MA), koja je trebalo da se održi sjutra, odložena je za 31. januar.\nAkcionari nacionalne aviokompanije trebalo bi da na sjednici donesu odluku o razrješenju članova Odbora direktora MA i izboru članova novog borda. Na dnevnom redu sjednice su i izmjene i dopune statuta kompanije. Vlada posjeduje 99,9 odsto akcija nacionalnog avioprevoznika.\nAktuelna predsjednica Odbora direktora MA Daliborka Pejović saopštila je ranije da je podnijela zahtjev za razrješenje sa te funkcije.\nPejović će ubuduće biti poslanica u Skupštini, a funkciju u odboru nacionalne avio-kompanije obavljaće sve dok je Skupština akcionara ne razriješi. Prije desetak dana zabilježena su brojna kašnjenja i otkazivanja letova nacionalne avio-kompanije, tihi štrajk kopilota zbog selektivne isplate zarada i ostavke odgovornog rukovodioca i šefa tehničkog održavanja Darka Abramovića i Aleksandra Drakića.\nPredsjednik Vlade Duško Marković naložio je prošle sedmice ministru saobraćaja i pomorstva Osmanu Nurkoviću, čijem resoru pripada državno preduzeće MA, da u najkraćem roku pripremi i dostavi Vladi detaljnu informaciju o trenutnom stanju u nacionalnoj avio-kompaniji, kako bi se što brže počeli rješavati problemi u nacionalnom avioprevozniku.\nPrema saznanjima Pobjede, Ministarstvo saobraćaja je pripremilo informaciju o stanju u Montenegro erlajnzu.\n“Vlada pažljivo i detaljno razmatra situaciju u nacionalnom avio-prevozniku. Prikupljaju se sve relevantne informacije da bi se u najskorije vrijeme moglo naći rješenje za MA”, saopšteno je u petak Pobjedi iz Vlade.\nTags: bord direktora, Montenegro Airlines, poslovanje montenegro airlines\nNajbolji hotel na svijetu je Aria u Budimpešti Računi veći četiri do pet odsto zbog obnovljivih izvora


Beta\t 20. juna 2016. 17:35\nPolitički analitičar Vladimir Goati ocenio je danas da je otvoreno zalaganje Demokratske stranke za ulazak Srbije u NATO “krupan zaokret”, jer je to pitanje na “vrhu igle” u podeljenoj javnosti Srbije.\n“To traženje da se udje u Severoatlanski pakt postepeno će postati deo onoga da udjete u EU, ali to još nije postalo. Tako da ovaj zaokret mislim da će biti vrlo oštro dočekan u javnosti i da ćemo se tu podsetiti bombardovanja kome smo bili svedoci 1999. godine. Veći deo javnosti će biti protiv”, kazao je Goati i ocenio da takav zahtev nije neracionalan, jer je Srbija okružena zemljama članicama te alijanse.\n“Očekujem salvu kritičkih primedaba na račun gospodina Pajtića. Mislim da je on rekao nešto što će logikom stvari doći na dnevni red. Političari ako hoće da budu ozbiljni, treba da predvidjaju i da predvode”, rekao je Goati.\nGoati je rekao da je formalizacija istopolnih brakva nešto što je tendencija u svetu i ocenio i da će i taj korak biti na “nož dočekan”, ali da to neće oslabiti DS.\n“Moguće je, ali nije verovatno, zato što su to ljudi koji su se već razdvojili… to su veliki lični animoziteti. Oni bi eventualno mogli da se dogovore kada bi svako od njih mogao da bude predsednik čitave proevropske demokratske opozicije”, kazao je Goati.